open-index/open-wikipedia-markdown huggingface dataset:
ಹೆಸರುಘಟ್ಟ

{
  "type": "Feature",
  "geometry": { "type": "Point", "coordinates": [77.548444, 13.085053] },
  "properties": {
    "title": "[[]]",
    "description": "",
    "marker-symbol": "museum",
    "marker-size": "large",
    "marker-color": "0050d0"
  }
}

ಹೆಸರಘಟ್ಟ ಶಿಲಾಶಾಸನವು ಬೆಂಗಳೂರಿನ ನೆಲಮಂಗಲ ಸಮೀಪದ ಚಂದ್ರಮೌಳೀಶ್ವರ ದೇವಾಲಯದ ಮುಂಬಾಗದಲ್ಲಿದೆ. ಈ ಶಾಸನ ಸುಮಾರು ಕ್ರಿ.ಶ ೧೫೩೩ರಲ್ಲಿ ಸ್ಥಾಪನೆಯಾಗಿದೆ. ಇದರ ಗಾತ್ರ 3ft. ಇದು ಕನ್ನಡ ಲಿಪಿಯಲ್ಲಿ ಇದೆ. ಇದು ವಿಜಯನಗರ ಸಾಮ್ರಾಜ್ಯದ ಕಾಲದ್ದಾಗಿದೆ.

ಬೆಂಗಳೂರಿನ ಉತ್ತರದಲ್ಲಿ ೨೭ಕಿಮಿ ದೂರದಲ್ಲಿ  ಹೆಸರುಘಟ್ಟ ಕೆರೆ ಇದೆ, ಈ ಕೆರೆಯು ಕೆಲವು ವರ್ಷಗಳ ಕಾಲ ಬೆಂಗಳೂರಿಗೆ ಕುಡಿಯುವ ನೀರನ್ನು ಪೂರೈಸುತ್ತಿತ್ತು.
ಮುನಶಿ

**ಮುನಶಿ** ಒಂದು  ಪರ್ಷಿಯನ್ ಶಬ್ದವಾಗಿದೆ. ಮೂಲತಃ ಇದನ್ನು ಗುತ್ತಿಗೆದಾರ, ಬರಹಗಾರ, ಅಥವಾ ಕಾರ್ಯದರ್ಶಿಗೆ ಬಳಸಲಾಗುತ್ತಿತ್ತು. ನಂತರ ಮೊಘಲ್ ಸಾಮ್ರಾಜ್ಯ ಹಾಗೂ ಬ್ರಿಟಿಷ್ ಭಾರತದಲ್ಲಿ, ಸ್ಥಳೀಯ ಭಾಷೆಯ ಶಿಕ್ಷಕರು, ವಿವಿಧ ವಿಷಯಗಳ ಶಿಕ್ಷಕರು, ವಿಶೇಷವಾಗಿ ಆಡಳಿತ ತತ್ವಗಳು, ಧಾರ್ಮಿಕ ಪಠ್ಯಗಳು ವಿಜ್ಞಾನ ಮತ್ತು ತತ್ತ್ವಶಾಸ್ತ್ರದ ವಿಷಯಗಳಿಗಾಗಿ ಬಳಸಲಾಗುತ್ತಿತ್ತು. ಯೂರೋಪಿಯನ್ನರು ಇವರನ್ನು ಕಾರ್ಯದರ್ಶಿಗಳು ಹಾಗೂ ಅನುವಾದಕರಾಗಿ ಕೂಡ ನೇಮಕ ಮಾಡಿಕೊಳ್ಳುತ್ತಿದ್ದರು.

ವಿಶೇಷವಾಗಿ ಬ್ರಿಟಿಷ್ ಭಾರತದಲ್ಲಿ, ಭಾಷೆಗಳ ಮೇಲೆ ಪರಿಣಿತಿ ಸಾಧಿಸಿದ ವ್ಯಕ್ತಿಗಳಿಗೆ ಈ ಶಬ್ದವನ್ನು ಗೌರವದ ಬಿರುದಾಗಿ ಬಳಸಲಾಗಿತ್ತು. ಯಾರ ಪೂರ್ವಜರು ಈ ಬಿರುದನ್ನು ಪಡೆದಿದ್ದರೊ ಆ ಜನರಿಗೆ ಇದು ಅಡ್ಡ ಹೆಸರಾಯಿತು. ಅವರಲ್ಲಿ ಕೆಲವರು ವಿವಿಧ ಅರಸರ ರಾಜ್ಯಗಳಲ್ಲಿ ಮಂತ್ರಿಗಳು ಹಾಗೂ ಆಡಳಿತಗಾರರಾಗಿ ಕೂಡ ಕಾರ್ಯನಿರ್ವಹಿಸಿದ್ದರು ಮತ್ತು ಇವರನ್ನು ಕುಲೀನರು ಎಂದು ಪರಿಗಣಿಸಲಾಗಿತ್ತು.

## ಉಲ್ಲೇಖಗಳು 
ವರ್ಗ:ಭಾರತೀಯ ಕುಟುಂಬದ ಹೆಸರುಗಳು
ಮಿಜಾರು

**ಮಿಜಾರು** ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಮೂಡಬಿದಿರೆ ತಾಲೂಕಿನ ಒಂದು ಹಳ್ಳಿ. ಈ ಗ್ರಾಮವು ಮೂಡುಬಿದಿರೆ ಪಟ್ಟಣದ ಸಮೀಪದಲ್ಲಿದೆ ಮತ್ತು ಇದು ಕಂಬಳಕ್ಕೆ ಹೆಸರುವಾಸಿಯಾಗಿದೆ.

## ಆರ್ಥಿಕತೆ
ಮಿಜಾರು ಕೃಷಿಕ ಹಳ್ಳಿ. ಸಾಂಪ್ರದಾಯಿಕವಾಗಿ ಮಹಿಳೆಯರು ಜೇನುನೊಣಗಳನ್ನು ಆದಾಯದ ಮೂಲವಾಗಿ ಸುತ್ತಿಕೊಂಡರು, ಈ ಸಂಪ್ರದಾಯವನ್ನು ಅಮೇರಿಕನ್ ಚಾಕೊಲೇಟ್ ದೈತ್ಯ ಹರ್ಷೆಯ ಸಂಸ್ಥಾಪಕ ಮಿಲ್ಟನ್ ಎಸ್.ಹರ್ಷೆಪ್ರಾರಂಭಿಸಿದರು. ಆದರೆ ಈಗ ಹೆಚ್ಚಿನವರು ಗೋಡಂಬಿಬೀಜ ಕೈಗಾರಿಕೆಯ ಉದ್ಯೋಗದಲ್ಲಿದ್ದಾರೆ.

## ಪ್ರಾದೇಶಿಕ ಭಾಷೆ
ಮಿಜಾರಿನ ಜನರು ಸಾಮಾನ್ಯವಾಗಿ ತುಳು ಮಾತನಾಡುತ್ತಾರೆ. ಮಿಜಾರಿನಲ್ಲಿ ತುಳು ಭಾಷೆಯ ಜೊತೆ ಕನ್ನಡ, ಕೊಂಕಣಿ, ಬ್ಯಾರಿ ಭಾಷೆ ಮಾತನಾಡುವ ಜನರು ಇದ್ದಾರೆ.

## ಸಾರಿಗೆ
ರಾಷ್ಟ್ರೀಯ ಹೆದ್ದಾರಿ ೧೬೯ (ಹಳೆಯ ಎನ್‌ಎಚ್ -೧೩) ಮಿಜಾರು ಮೂಲಕ ಹಾದುಹೋಗುತ್ತದೆ. ಇದು ಮಂಗಳೂರಿನಿಂದ ಸುಮಾರು ೩೦ ಕಿ.ಮೀ ಮತ್ತು ಮೂಡುಬಿದಿರೆಯಿಂದ ೫ ಕಿ.ಮೀ ದೂರದಲ್ಲಿದೆ.
## ಶಿಕ್ಷಣ ಸಂಸ್ಥೆಗಳು
*ಆಳ್ವಾಸ್ ಇನ್ಸ್ಟಿಟ್ಯೂಟ್ ಆಫ್ ಎಂಜಿನಿಯರಿಂಗ್ ಮತ್ತು ತಂತ್ರಜ್ಞಾನ.
*ಸರ್ಕಾರಿ ಮಾದರಿ ಹಿರಿಯ ಪ್ರಾಥಮಿಕ ಶಾಲೆ ಎಡಪದವು, ಬೆಳ್ಳೆಚ್ಚಾರು.
## ಧಾರ್ಮಿಕ ಕ್ಷೇತ್ರಗಳು
*ಶ್ರೀ ವಿಷ್ಣುಮೂರ್ತಿ ದೇವಸ್ಥಾನ.
*ಮಿಜಾರು ಶ್ರೀ ಕೊಡಮಣಿತ್ತಾಯ ಮತ್ತು ಶ್ರೀ ಬ್ರಹ್ಮ ಬೈದರ್ಕಳ ಗರೋಡಿ.
*ಕಾಂಬೆಟ್ಟಿನ ಶ್ರೀ ಸೋಮನಾಥೇಶ್ವರ ದೇವಸ್ಥಾನ. 
*ಶಾಸ್ತಾವಿನ ಶ್ರೀ ಭೂತನಾಥೇಶ್ವರ ದೇವಸ್ಥಾನ.
*ಬೈತಾರಿಯ ಶ್ರೀ ಗೋಪಾಲಕೃಷ್ಣ ದೇವಸ್ಥಾನ.
*ದಡ್ಡಿಯ ಶ್ರೀ ಮಾರಿಯಮ್ಮ ದೇವಸ್ಥಾನ.

## ಭೌಗೋಳಿಕತೆ
ನಂದಿನಿ ನದಿಯು ಮಿಜಾರಿನ ಕನಕಬೆಟ್ಟುವಿನಲ್ಲಿ ಹುಟ್ಟಿ ಪಶ್ಚಿಮಕ್ಕೆ ಹರಿಯುತ್ತದೆ. ಶ್ರೀ ಕಟೀಲು ದುರ್ಗಾಪರಮೇಶ್ವರಿ ದೇವಾಲಯವನ್ನು ಸುತ್ತುವರೆದಿದೆ.

## ಉಲ್ಲೇಖಗಳು
ವರ್ಗ:ಗ್ರಾಮಗಳು
ಚಮಚ

right|thumb|ರೋಮನ್ ಚಮಚಗಳು
**ಚಮಚ**ವು ಹಿಡಿಕೆಯ ಕೊನೆಯಲ್ಲಿ ಅಂಡಾಕಾರದ ಅಥವಾ ದುಂಡನೆಯ, (ಶಿರ ಎಂದು ಕರೆಯಲ್ಪಡುವ) ಚಿಕ್ಕ ಆಳವಲ್ಲದ ಬೋಗುಣಿಯನ್ನು ಹೊಂದಿರುವ ಪಾತ್ರೆಯಾಗಿದೆ. ಒಂದು ಪ್ರಕಾರವಾದ ಕಟ್ಲರಿಯಾದ, ವಿಶೇಷವಾಗಿ ಮೇಜನ್ನು ಸ್ಥಾಪಿಸುವುದರ ಭಾಗವಾದ ಇದನ್ನು ಮುಖ್ಯವಾಗಿ ಬಡಿಸಲು ಬಳಸಲಾಗುತ್ತದೆ. ಚಮಚಗಳನ್ನು ಮಿಶ್ರಣಾಂಶಗಳನ್ನು ಅಳೆಯಲು, ಬೆರೆಸಲು, ಕಲಿಸಲು ಹಾಗೂ ಚಿಮ್ಮಿಸಲು ಆಹಾರ ತಯಾರಿಕೆಯಲ್ಲಿ ಕೂಡ ಬಳಸಲಾಗುತ್ತದೆ. ಇಂದಿನ ಚಮಚಗಳನ್ನು ಲೋಹ (ಗಮನಾರ್ಹವಾಗಿ ಬೆಳ್ಳಿ ಲೇಪಿತ ಪಾತ್ರೆಗಳು ಅಥವಾ ಬೆಳ್ಳಿ ಪಾತ್ರೆಗಳು), ಕಟ್ಟಿಗೆ, ಪಿಂಗಾಣಿ ಅಥವಾ ಪ್ಲಾಸ್ಟಿಕ್‍ನಿಂದ ತಯಾರಿಸಲಾಗುತ್ತದೆ. ಅನೇಕ ವಿಭಿನ್ನ ಉಪಯೋಗಗಳು ಹಾಗೂ ಆಹಾರಗಳಿಗಾಗಿ ಅನೇಕ ವಸ್ತುಗಳಿಂದ ಮತ್ತು ಅನೇಕ ಸಂಸ್ಕೃತಿಗಳಿಂದ ತಯಾರಿಸಲಾದ ವ್ಯಾಪಕ ಶ್ರೇಣಿಯ ಚಮಚಗಳಿವೆ.

## ಬಾಹ್ಯ ಸಂಪರ್ಕಗಳು 
* The History of Eating Utensils - Spoons. Rietz Collection of Food Technology.
* The Making of a Spoon, Georgian style. ''Online Encyclopedia of Silver Marks, Hallmarks & Makers' Marks''. Illustrated article on the hand forging of a spoon.
* 
* History of Spoon - Eating Utensils

ವರ್ಗ:ಪಾತ್ರೆಪಡಗಗಳು
ಎಸ್.ಕೆ.ಬೆಳ್ಳುಬ್ಬಿ

ಎಸ್.ಕೆ.ಬೆಳ್ಳುಬ್ಬಿ(ಪೂರ್ಣ ಹೆಸರು: ಸಂಗಣ್ಣ ಕಲ್ಲಪ್ಪ ಬೆಳ್ಳುಬ್ಬಿ)ಯವರು ಹಿರಿಯ ರಾಜಕಾರಿಣಿ ಮತ್ತು ಮಾಜಿ ಸಚಿವರು. ಇವರು ವಿಜಯಪುರ ಜಿಲ್ಲೆಯ ಬಸವನಬಾಗೇವಾಡಿ ತಾಲ್ಲೂಕಿನ ಕೊಲ್ಹಾರ ಗ್ರಾಮದವರು.

## ಜನನ
1955ರಲ್ಲಿ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಕೊಲ್ಹಾರ ಗ್ರಾಮದಲ್ಲಿ ಜನಿಸಿದ ಎಸ್.ಕೆ.ಬೆಳ್ಳುಬ್ಬಿಯವರು ಮೂಲತಃ ಒಕ್ಕಲುತನ ಕುಟುಂಬದಿಂದ ಬಂದವರು.

## ಶಿಕ್ಷಣ
ಬೆಳ್ಳುಬ್ಬಿಯವರು ವಿಜಯಪುರ ಜಿಲ್ಲೆಯ ಬಸವನಬಾಗೇವಾಡಿ ತಾಲ್ಲೂಕಿನ ಕೊಲ್ಹಾರ ಗ್ರಾಮದ ಶ್ರೀ ಸಂಗಮೇಶ್ವವ ಪ್ರೌಢ ಶಾಲೆಯಲ್ಲಿ ಹತ್ತನೇಯ ತರಗತಿಯಲ್ಲಿ ತೆರ್ಗಡೆ ಹೊಂದಿದ್ದಾರೆ.

## ರಾಜಕೀಯ
* ಬಸವನಬಾಗೇವಾಡಿ ಕ್ಷೇತ್ರದ ಕಾಂಗ್ರೆಸ್‌ ಭದ್ರಕೋಟೆ ಛಿದ್ರಗೊಳಿಸಿ ಎರಡು ಬಾರಿ ಬಿಜೆಪಿಯಿಂದ ಗೆದ್ದವರು. 

* ಎಸ್.ಕೆ.ಬೆಳ್ಳುಬ್ಬಿಯವರು ಪಂಚಾಯಿತಿ ಮಟ್ಟದಿಂದಲೇ ವಿಧಾನಸಭೆ ತನಕ ರಾಜಕಾರಣದಲ್ಲಿ ಯಶಸ್ಸು ಕಂಡವರು. 1978ರಲ್ಲಿ ಗ್ರಾಪಂ ಸದಸ್ಯರಾಗಿ ಆಯ್ಕೆಯಾದರು.

* 1983ರಲ್ಲಿ ಕೊಲ್ಹಾರ ಗ್ರಾಪಂ ಅಧ್ಯಕ್ಷರಾಗಿದ್ದರು. 

* 1987ರಲ್ಲಿ ಮಂಡಲ ಪಂಚಾಯಿತಿ ಸದಸ್ಯರಾಗಿ ಆಯ್ಕೆಯಾಗಿ ಮಂಡಲ ಪಂಚಾಯಿತಿ ಅಧ್ಯಕ್ಷ ಹುದ್ದೆಯನ್ನೂ ಗಿಟ್ಟಿಸಿಕೊಂಡರು. 

* 1994ರಲ್ಲಿ ಕೆಸಿಪಿ ಪಕ್ಷದಿಂದ ಬಸವನಬಾಗೇವಾಡಿ ಕ್ಷೇತ್ರದಿಂದ ವಿಧಾನಸಭೆ ಪ್ರವೇಶಿಸುವ ಮೊದಲ ಪ್ರಯತ್ನ ಫಲಿಸಲಿಲ್ಲ.

* 1999ರಲ್ಲಿ ಬಿಜೆಪಿ ಅಭ್ಯರ್ಥಿಯಾಗಿ ಕಣಕ್ಕಿಳಿದು ಶಾಸಕರಾಗಿ ಆಯ್ಕೆಯಾದರು.

* 2008ರಲ್ಲಿ 2ನೇ ಬಾರಿ ಶಾಸಕರಾಗಿ ಆಯ್ಕೆಯಾಗುವ ಮೂಲಕ ಕೆಲ ತಿಂಗಳು ಬಿ.ಎಸ್.ಯಡಿಯೂರಪ್ಪ ಸಂಪುಟದಲ್ಲಿ ತೋಟಗಾರಿಕಾ ಮಂತ್ರಿಸ್ಥಾನವನ್ನೂ ಅಲಂಕರಿಸಿದ್ದರು. 

* 2012ರಲ್ಲಿ ಜಗದೀಶ ಶೆಟ್ಟರ ಸಂಪುಟದಲ್ಲಿ ಕೃಷಿ ಉತ್ಪನ್ನ ಮಾರುಕಟ್ಟೆ ಮಂತ್ರಿಯಾಗಿದ್ದರು. 

* 1994, 2004, 2013 ಹಾಗೂ 2018ರ ಚುನಾವಣೆಯಲ್ಲಿ ಸೋಲಿನ ಕಹಿ ಅನುಭವಿಸಿದ್ದಾರೆ.

## ಸಚಿವರು
* 2008ರಲ್ಲಿ 2ನೇ ಬಾರಿ ಶಾಸಕರಾಗಿ ಆಯ್ಕೆಯಾಗುವ ಮೂಲಕ ಕೆಲ ತಿಂಗಳು ಬಿ.ಎಸ್.ಯಡಿಯೂರಪ್ಪ ಸಂಪುಟದಲ್ಲಿ ತೋಟಗಾರಿಕಾ ಮಂತ್ರಿಸ್ಥಾನವನ್ನೂ ಅಲಂಕರಿಸಿದ್ದರು. 

* 2012ರಲ್ಲಿ ಜಗದೀಶ ಶೆಟ್ಟರ ಸಂಪುಟದಲ್ಲಿ ಎಪಿಎಂಸಿ ಮಂತ್ರಿಯಾಗಿದ್ದರು. 

## ಉಲ್ಲೇಖಗಳು
ವರ್ಗ:ಬಿಜಾಪುರ ಜಿಲ್ಲೆ
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ಅರವಿಂದ್ ಬೋಳಾರ್

ಅರವಿಂದ್ ಬೋಳಾರ್  ತುಳು ಚಿತ್ರರಂಗದ ಒಬ್ಬ ಹಾಸ್ಯ ನಟರಾಗಿದ್ದಾರೆ. ಇವರು ಕೆಲವು ಕನ್ನಡ ಸಿನಿಮಾದಲ್ಲೂ ನಟಿಸಿದ್ದಾರೆ. ಬೋಳಾರ್ ತಮ್ಮ ವೃತ್ತಿಜೀವನವನ್ನು ಯಕ್ಷಗಾನದಲ್ಲಿ ಪ್ರಾರಂಭಿಸಿದರು ಮತ್ತು ಅವರು 100 ಕ್ಕೂ ಹೆಚ್ಚು ನಾಟಕಗಳು ಮತ್ತು 50 ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ಅವರು ಕರ್ನಾಟಕ ರಾಜ್ಯದ ಮಂಗಳೂರು ಜಿಲ್ಲೆಯ ಬೋಳಾರ್‌ನವರು.

## ಜೀವನ
ಅರವಿಂದ್ ದಕ್ಷಿಣಕನ್ನಡ ಜಿಲ್ಲೆಯ ಮಂಗಳೂರಿನ ಬೋಳಾರ್ ನಲ್ಲಿ ಜನಿಸಿದ ಇವರು ತುಳು ನಾಟಕ, ಚಲನಚಿತ್ರಗಳು ಮತ್ತು ಯಕ್ಷಗಾನದ ಪ್ರಮುಖ ಕಲಾವಿದರಲ್ಲಿ ಒಬ್ಬರು. ಕರಾವಳಿ ನಾಟಕ ಉದ್ಯಮದಲ್ಲಿ ಮತ್ತು ತುಳು ಸಿನಿಮಾ ಉದ್ಯಮದಲ್ಲಿ ಅವರು ತಮ್ಮದೇ ಆದ ಗುರುತನ್ನು ಗಳಿಸಿದ್ದಾರೆ. ಅವರಿಗೆ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ಮತ್ತು ಸಾಧನೆ ಶಾರದಾರ್ ಮತ್ತು ತುಳುವ ಮಾಣಿಕ್ಯಾದ ೫೦೦ ಕ್ಕೂ ಹೆಚ್ಚು ಗೌರವಗಳು ಮತ್ತು ಬಿರುದುಗಳನ್ನು ನೀಡಿ ಗೌರವಿಸಲಾಗಿದೆ. ಅವರು ನಟನಾಗಬೇಕೆಂದು ಎಂದಿಗೂ ಕನಸು ಕಂಡವರಲ್ಲ, ಆದರೆ  ಜೀವನದಲ್ಲಿ ಏನನ್ನಾದರೂ ಸಾಧಿಸುವ ದೃಢಸಂಕಲ್ಪವನ್ನು ಹೊಂದಿದ್ದರು. ಅವರ ತಂದೆ ಕೃಷ್ಣಪ್ಪ ಮತ್ತು ತಾಯಿ ಸುಂದರಿ. ಅರವಿಂದ್ ಅವರು ಸಾವಿತ್ರಿ ಅವರನ್ನು ವಿವಾಹವಾದರು ಮತ್ತು ಅವರಿಗೆ ಕುಮಾರಿ ಸುಪ್ರೀತಾ ಬೋಳಾರ್ ಮತ್ತು ಕುಮಾರಿ ಅಕ್ಷಿತಾ ಬೋಳಾರ್ ಎಂಬ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ.
## ಸಿನಿಮಾಗಳು
### ತುಳು ಸಿನಿಮಾಗಳು
### ಕನ್ನಡ ಸಿನಿಮಾಗಳು
### ಕೊಂಕಣಿ ಸಿನಿಮಾಗಳು
## ‍‍‌‌ಪ್ರಶಸ್ತಿ ಮತ್ತು ಗೌರವಗಳು
* ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ
* ಸಾಧನೆ ಶಾರದಾರ್ ಮತ್ತು ತುಳುವ ಮಾಣಿಕ್ಯ ಎಂಬ ಬಿರುದು.
## ಉಲ್ಲೇಖಗಳು
ವರ್ಗ:ತುಳು ಚಲನಚಿತ್ರ ನಟರು
ಮಂಟೇಸ್ವಾಮಿ ಮಹಿಮೆ

**ಧರೆಗೆ ದೊಡ್ಡವರು ಮಂಟೇಸ್ವಾಮಿಯ ಚರಿತ್ರೆ**

"ಆದಿಗುರು ಅಲ್ಲಮಪ್ರಭು ಧರೆಗೆ ದೊಡ್ಡವರು ಪರಂಜ್ಯೋತಿ ಮಂಟೇದಲಿಂಗಯ್ಯ ಕಾಲಜ್ಞಾನ ಸಾರಿದ ಕಂಡಾಯದೊಡೆಯ".

**ಅಲ್ಲಮಪ್ರಭು** ಎಂಬಾ ಹೆಸರು ಬರಲು ಕಾರಣ ಆದಿಯಲ್ಲಿ ವಿಶ್ವವು ಅಂದಕರದಲ್ಲಿರುವಾಗ ಪರಂಜ್ಯೋತಿಯ ಸ್ವರೂಪದಲ್ಲಿದ್ದ ಪ್ರಭುವು ನಿರಾಕಾರ ರೂಪ ನಿರಂಜನನಗಿದ್ದ ಅವರಿಗೆ ಅಲ್ಲಮಪ್ರಭು ಎಂದು ಕರೆಯುತ್ತಾರೆ.
'ಅಲ್ಲಮ' ಎಂದರೆ ನಿರಾಕಾರ ರೂಪ ಎಂದರ್ಥ 'ಪ್ರಭು' ಎಂದರೆ ದೇವಾ ಎಂದರ್ಥ 'ಅಲ್ಲಮಪ್ರಭು' ಎಂದರೆ ದೇಹ ಇಲ್ಲದ ದೇವಾ ಎಂದರ್ಥ.

**ಆದಿಗುರು** ಎಂಬಾ ಹೆಸರು ಬರಲು ಕಾರಣ ತ್ರಿಮೂರ್ತಿಗಳ ಸೃಷ್ಟಿಕರ್ತನಾದ ಪರಂಜ್ಯೋತಿಯು ಅವರಿಗೆ ಮೊದಲ ಗುರುವಾಗಿ ಬಂದಿದ್ದರಿಂದ ಆದಿಗುರು
ಅಲ್ಲಪ್ರಭು ಎಂದು ಕರೆಯುತ್ತಾರೆ.

**ಪರಂಜ್ಯೋತಿ** ಎಂಬ ಹೆಸರು ಬರಲು ಕಾರಣ 
ಅವರು ಆದಿಯಲ್ಲಿ ಜ್ಯೋತಿ ಸ್ವರೂಪದಲ್ಲಿ ಇದ್ದ ಕಾರಣ ಅವರಿಗೆ ಪರಂಜ್ಯೋತಿ ಎಂದು ಕರೆಯುತ್ತಾರೆ.

**ಧರೆಗೆ ದೊಡ್ಡವರು** ಎಂಬಾ ಹೆಸರು ಬರಲು ಕಾರಣ ಧರೆಯನ್ನು ಸೃಷ್ಟಿಸಿದ ಕಾರಣ ಅವರಿಗೆ ಧರೆ ತಂದ ಧರ್ಮಗುರು ಪರಂಜ್ಯೋತಿ ಲಿಂಗಯ್ಯನೇ ಎಂದು ಕರೆಯುತ್ತಾರೆ.

**ಕಾಲಜ್ಞಾನ ಸಾರಿದ ಕಂಡಾಯದೊಡೆಯ**  ಎಂಬ ಹೆಸರು ಬರಲು ಕಾರಣ ಕಾಲಜ್ಞಾನವನ್ನು ಸಾರಿ ಮುಂದೆ ಧರೆಯಲ್ಲಿ ಏನೆಲ್ಲಾ ಹಾಗುತ್ತದೆ ಎಂಬುದನ್ನು ಅವರು ಕಾಲಜ್ಞಾನ ಕೃತಿಯಲ್ಲಿ ಹೇಳಿದ್ದಾರೆ ಅದಕ್ಕಾಗಿ ಅವರಿಗೆ ಕಾಲಜ್ಞಾನ ಸಾರಿದ ಕಂಡಾಯದೊಡೆಯ ಎಂದು ಕರೆಯಲಾಗಿದೆ.

**ಮಂಟೇದಲಿಂಗಯ್ಯ** ಎಂಬ ಹೆಸರು ಬರಲು ಕಾರಣ ಬಳೆ ಮುದ್ದಮ್ಮ ಹಾಲು ಕರೆಯುವ ಸಮಯದಲ್ಲಿ ಪರಂಜ್ಯೋತಿಯು ಬಿಕ್ಷಕ್ಕೆ ಬರುತ್ತಾರೆ ಅವರ ತಂಬೂರಿ ಸ್ವರ ಜಗಟೆಯ ಸ್ವರವ ಕೇಳಿದ ಕಾಮಧೇನು ಬೆದರಿ ಹಾಲು ಕರೆಯುತ್ತಿರುವ ಮುದ್ದಮ್ಮನನ್ನು ಒದೆಯುತ್ತದೆ ಇದರಿಂದ ಕೆಳಗೆ ಬಿದ್ದ ಮುದ್ದಮ್ಮ ಪರಂಜ್ಯೋತಿಯನ್ನು ಮುದ್ದಮ್ಮ ಆಳಾದ ಮಂಟೋಗೋನೆ ನಾನು ಮಂಟೋದ ಹಾಗೆ ನೀನು ಮಂಟೋಗೊ ಎಂದು ಬೈಯುತ್ತಾಳೆ, ಈ ಮಾತು ಕೇಳಿ ಕೋಪಗೊಳ್ಳದೆ ನಗುತ್ತಾ ಪರಂಜ್ಯೋತಿಯು ನನಗೆ ನಾಮಕರಣ ಮಾಡಿದ ಮೊದಲ ಶರಣೆ ತಾಯೇ ನಾನು ಹುಟ್ಟಿದಾಗಿನಿಂದ ನನಗೆ ಯಾರು ಹೆಸರು ಕಟ್ಟಿರಲಿಲ್ಲ ನೀನು ಕರೆದ ಮಂಟೋಗೋನೆ ಎಂಬ ಹೆಸರು ನನಗೆ ಪ್ರಿಯವಾಯಿತಲ್ಲ ಇನ್ನು ಮುಂದೆ ನಾನು ಮನೆ ಮನೆಗೂ  ಮಂಟೇದಲಿಂಗಯ್ಯ ನಾಗಿ ಸೂರ್ಯ ಚಂದ್ರ ಇರುವವರೆಗೂ ನೀ ಕರೆದ ಹೆಸರು ಸ್ಥಿರವಾಗಿರಲಿ ಎಂದು ಮುದ್ದಮ್ಮನಿಗೆ ಹರಸಿ ಭಾಗ್ಯವನ್ನು ನೀಡುತ್ತಾರೆ.

 ಧರೆಗೆ ದೊಡ್ಡವರು ಮೊದಲು ಕಲ್ಯಾಣ ಪಟ್ಟಣಕ್ಕೆ ಬಂದಾಗ ಅವರ ಹೆಸರು ಧರೆಗೆ ದೊಡ್ಡವರು ಅಲ್ಲಮಪ್ರಭು ಕಂಡಾಯ ದೊಡೆಯ ಎಂಬಾ ಹೆಸರಿನಲ್ಲಿ ಕಾಣಿಸಿಕೊಂಡು ಮುಂದೆ ದಕ್ಷಿಣಕ್ಕೆ ಬಂದಾಗ ಮಂಟೇಸ್ವಾಮಿ ಎಂಬಾ ಹೆಸರನ್ನು ಪಡೆಯುತ್ತಾರೆ. ಈ ಕಾರಣದಿಂದ ಮಂಟೇಸ್ವಾಮಿ ಯಾರು ಎಂಬುದು ಉತ್ತರ  ಕರ್ನಾಟಕದ ಜನರಿಗೆ ಅರಿವು ಬಾರದದಂತೆ ಕಾಣಿಸುತ್ತದೆ ಆದರೆ ದಕ್ಷಿಣ ಕರ್ನಾಟಕದ ಜನರಿಗೆ ಅವರು ಎಲ್ಲಿಂದ ಬಂದರು ಎಂಬುದು ತಿಳಿದಿರುವ ಕಾರಣ ಅವರು ಜಾನಪದ ಶೈಲಿಯ ತಂಬೂರಿ ಕಥೆಗಳನ್ನು ನೀಲಗಾರರು ಮಂಟೇಸ್ವಾಮಿ ಸಿದ್ದಪ್ಪಾಜಿ ಚರಿತ್ರೆಯನ್ನು ಹಾಡಿ ಹೊಗಳುತ್ತಾರೆ.

**ಧರೆಗೆ ದೊಡ್ಡವರ ಜನನ**

ಆದಿಯಲ್ಲಿ ವಿಶ್ವವು ಅಂದಕರಾದಲ್ಲಿರುವಾಗ ದಿವ್ಯವಾದ ಜ್ಯೊತಿಯೊಂದು ಜನಿಸಿ ಅನೇಕ ವರ್ಷಗಳ ಕಾಲ ತಪಸ್ಸನ್ನು ಆಚರಿಸಿ ರೂಪಕ್ಕೆ ಬಂದಿತು ಆ ಜ್ಯೋತಿ ಸ್ವರೂಪದಲ್ಲಿ ಇದ್ದ ಅವರೆ "ಅದಿಗುರು ಪರಂಜ್ಯೋತಿ" ಅವರು ದೃಷ್ಟಿ ಇಟ್ಟು ನೋಡಿ ನಂಗೆ ಯಾರೆಂದರೆ ಯಾರೂ ಇಲ್ಲ ನಾನು ಶಿಸು ಮಕ್ಕಳ ಪಡೆಯಬೇಕು ಎಂದು ತಪಸ್ಸನ್ನು ಆಚರಿಸುತ್ತಿರಲು ಅವರ ಬೆವರ ಹನಿಯಿಂದ ಒಂದು ಹೆಣ್ಣು ಮಗುವೂ ಸೃಷ್ಟಿಯಾಗುತ್ತದೆ.
ಅವಳೇ ಆದಿಶಕ್ತಿ

ಮುಂದುವರೆಯುತ್ತದೆ..........
ಸಂಗೀತಾ ರಾಜೀವ್

ಸಂಗೀತಾ ರಾಜೀವ್ ಅವರು ಬಹುಭಾಷಾ ಹಿನ್ನೆಲೆ ಗಾಯಕಿ, ಸಂಯೋಜಕರು, ಪಾಪ್ ಐಕಾನ್ ಹಾಗೂ ೨೦೧೯ರಲ್ಲಿ ದಿ ಬೆಸ್ಟ್ ಇಂಟರ್ನ್ಯಾಷನಲ್ ಪಾಪ್ ಸಾಂಗ್ ಆಫ್ ದ ಇಯರ್ ಎಂಬ ಜಾಗತಿಕ ವಿಮಾ ಮ್ಯೂಸಿಕ್ ಅವಾರ್ಡ್ಸ್ ಪಡೆದ ವಿಜೇತರಾಗಿದ್ದಾರೆ. ಕನ್ನಡ ವಾಹಿನಿಯಾಗಿರುವ ಝಿ ಕನ್ನಡದಲ್ಲಿ ಪ್ರಸಾರವಾಗುವ ಸರಿಗಮಪ ಲಿಟಲ್ ಚಾಂಪ್ಸ್ ಸೀಸನ್ ೧೨,ಸರಿಗಮಪ ಸೀಸನ್ ೧೩,೧೪ ಮತ್ತು ೧೫ರ ರಿಯಾಲಿಟಿ ಶೋನಲ್ಲಿ ಸಂಗೀತಾ ರಾಜೀವ್ ಅವರು ತೀರ್ಪುಗಾರರಾಗಿದ್ದಾರೆ. ಪ್ರಸ್ತುತ ಸರಿಗಮಪ ಲಿಟಲ್ ಚಾಂಪ್ಸ್ ಸೀಸನ್ ೧೬ರ ತೀರ್ಪುಗಾರರಾಗಿದ್ದಾರೆ.

=ವಿದ್ಯಾಭ್ಯಾಸ=
ಸಂಗೀತಾ ಅವರು ತಮ್ಮ ಹೆಚ್ಚಿನ ವಿದ್ಯಾಭ್ಯಾಸವನ್ನು ಮುಂಬೈನಲ್ಲಿ ಮಾಡಿದರು. ನಂತರ ಇವರು ಬೆಂಗಳೂರಿನ ಮಾಹಿತಿ ವಿಜ್ಞಾನ ಎಂಜಿನಿಯರಿಂಗ್ ಪದವೀಧರರಾದರು. ಅಲ್ಲಿನ ಉನ್ನತ ದೈತ್ಯರೊಂದಿಗೆ ಇವರು ಕೆಲಸ ಮಾಡಿದ್ದಾರೆ. ಮುಂದೆ ಯುಕೆ ಮೂಲದ ಮತ್ತೊಂದು ಕಂಪನಿಯೊಂದಿಗೆ ಕೆಲಸ ಮಾಡಲು ಇಂಗ್ಲೆಂಡಿಗೆ ತೆರಳಿದರು. ನಂತರ ತಮ್ಮ ಸಂಗೀತವನ್ನು ಮುಂದುವರೆಸಲು ಭಾರತಕ್ಕೆ ಹಿಂದಿರುಗಿದರು.

=ವೃತ್ತಿ ಜೀವನ=
ಸಂಗೀತಾ ಅವರು ತಮ್ಮ ವೃತ್ತಿ ಜೀವನವನ್ನು ಕನ್ನಡ ಚಿತ್ರಗಳಿಂದ ಪ್ರಾರಂಭಿಸಿದರು. ಇವರನ್ನು ಕನ್ನಡ ಉದ್ಯಮಕ್ಕೆ ಸಂಗೀತ ಸಂಯೋಜಕರಾಗಿರುವ ಧರ್ಮ ವಿಶ್ ಅವರು ಪರಿಚಯಿಸಿದರು. ನಂತರ ಆನೆ ಪಟಾಕಿ ಚಿತ್ರದ '೮ನೇ ತರಗತಿ' ಎಂಬ ಹಾಡಿನ ಧ್ವನಿ ಮೂಡಿಸಿದರು. ಇದಕ್ಕಾಗಿ ಅವರು ಅದೇ ವರ್ಷ ಅತ್ಯುತ್ತಮ ಹಿನ್ನೆಲೆ ಗಾಯಕಿ ಪ್ರಶಸ್ತಿಯನ್ನು ಪಡೆದರು. ನಂತರ ಅವರನ್ನು ಟಾಲಿವುಡ್ ಉದ್ಯಮಕ್ಕೆ ಕ್ಷಣಂ ಚಲನಚಿತ್ರದ ಸಂಗೀತ ಸಂಯೋಜಕರಾಗಿರುವ ಶ್ರೀಚರಣ್ ಪಕಲ ಮತ್ತು ನಿರ್ದೇಶಕಿ ಶ್ರೀರಂಜಿನಿಯವರ ಮೂಲಕ ಪೌರಾಣಿಕ ನಟ ಹಾಗೂ ನಿರ್ಮಾಪಕ ಆಗಿರುವ ಅಕ್ಕಿನೇನಿ ನಾಗರ್ಜುನ ಅವರ ಅನ್ನಪೂರ್ಣ ಸ್ಟೂಡಿಯೋಸ್ನಲ್ಲಿ ಪರಿಚಯಿಸಿದರು. ಇವರು ತೆಲುಗು ಚಲನಚಿತ್ರದಲ್ಲಿ ತಮ್ಮ ವೃತ್ತಿಜೀವನವನ್ನು ರಂಗುಲರತ್ನಂ ಎಂಬ ಚಿತ್ರದಿಂದ ಪ್ರಾರಂಭಿಸಿದರು. ಬಾಲಿವುಡ್ ಚಲನಚಿತ್ರ ಸಿಂಪ್ಲಿ ಏಕ್ ಲವ್ ಸ್ಟೋರಿಯಲ್ಲೂ ಹಾಡಿದ್ದಾರೆ.

=ಸನ್ಮಾನಗಳು=
ಸಂಗೀತಾ ಅವರನ್ನು ಇತ್ತೀಚಿಗೆ ಲಂಡನ್ನಿನ ಥೇಮ್ಸ್ ನದಿಯ ದಡದಲ್ಲಿರುವ ಬಸವೇಶ್ವರ ಪ್ರತಿಮೆಯಲ್ಲಿ ಲಂಡನ್ ಬರೋ ಆಫ್ ಲ್ಯಾಂಬೆತ್ನ ಮಾಜಿ ಮೇಯರ್ ಡಾ.ನೀರಜ್ ಪಾಟೀಲ್ ಅವರು ಸನ್ಮಾನಿಸಿದರು. ಭಾರತದ ಗೌರವಾನ್ವಿತ ಪ್ರಧಾನಿ ಶ್ರೀ ನರೇಂದ್ರ ಮೋದಿಯವರು ಲಂಡನ್ನಿನಲ್ಲಿರುವ ಬಸವೇಶ್ವರ ಬಸವ ಪ್ರತಿಮೆಯನ್ನು ಅನಾವರಣಗೊಳಿಸಿದಾಗ ಬಿಡುಗಡೆ ಮಾಡಿದ ಸ್ಮರಣಾರ್ಥವನ್ನು ಅವರಿಗೆ ಗೌರವಿಸಲಾಯಿತು.

=ಪ್ರದರ್ಶನಗಳು=
ಭಾರತ ಹಾಗೂ ವಿಶ್ವದಾದ್ಯಂತ ೧೦೦೦ಕ್ಕೂ ಹೆಚ್ಚು ಲೈವ್ ಸಂಗೀತ ಕಚೇರಿಗಳ ಹೆಗ್ಗಳಿಕೆಗೆ ಇವರು ಪಾತ್ರರಾಗಿದ್ದಾರೆ. ಸೊಗಸಾದ ವೇದಿಕೆಯ ಉಪಸ್ಥಿತಿ ಮತ್ತು ಉತ್ಸಾಹಭರಿತ ಗುಂಪಿನ ಪರಸ್ಪರ ಕ್ರಿಯೆಗೆ ಹೆಸರುವಾಸಿಯಾಗಿದ್ದಾರೆ. ಫೆಮಿನಾ(ಭಾರತ) ಹೇಳುತ್ತಾರೆ:"ಸಂಗೀತಾ ರಾಜೀವ್ ಅವರನ್ನು ವೇದಿಕೆಗೆ ಕರೆದೊಯ್ಯುವಾಗ ಪ್ರದರ್ಶನ ನಿಜವಾಗಿಯೂ ಪ್ರಾರಂಭವಾಗುತ್ತದೆ. ಆಕೆಯ ರಂಗದ ಉಪಸ್ಥಿತಿಯು ಪ್ರೇಕ್ಷಕರನ್ನು ತನ್ನ ಪ್ರತಿಯೊಂದು ರಾಗಕ್ಕೂ ಅಕ್ಷರಶಃ ನೃತ್ಯ ಮಾಡಿಸುತ್ತದೆ. ರಾಕ್ ಇಟ್ ಲೈಕ್ ಎ ಲೇಡಿ".ಸ್ಟಾರ್ ಸ್ಪೋರ್ಟ್ಸ್, ಕರ್ನಾಟಕ ಸ್ಟೇಟ್ ಕ್ರಿಕೆಟ್ ಎಸೋಸಿಯೇಷನ್, ಪ್ರೊ ಕಬಡ್ಡಿ ಲೀಗ್, ಮೈಸೂರು ದಸರಾ, ಮಡಿಕೇರಿ ದಸರಾ, ಬೀದರ್ ಉತ್ಸವ್, ಕದ್ರಿ ಕ್ರಿಕೆಟರ್ಸ್, ಬೆಂಗಳೂರು ಗಣೇಶ ಉತ್ಸವ, ಪೆಡಿಕಾನ್ ಇಂಡಿಯಾ, ಡೆರ್ಮಕಾನ್ ಇಂಡಿಯಾ, ಸ್ಯಾಮ್ಸಂಗ್ ಆರ್ ಆಂಡ್ ಡಿ ಇನಸ್ಟಿಟ್ಯೂಟ್ ಇಂಡಿಯಾ,ಬೆಂಗಳೂರು, ಒರಾಕಲ್ ಕಾರ್ಪೊರೇಷನ್, ಬಾಷ್, ಟೊಯೋಟಾ, ಟಿವಿಎಸ್ ಮೋಟಾರ್ ಕಂಪನಿ, ಬೆಂಗಳೂರು ಅರಮನೆ, ಥಾಮ್ಸನ್‌ ರಾಯಿಟರ್ಸ್‌‌, ಮ್ಯಾನ್ಕೈಂಡ್ ಫಾರ್ಮಾ, ಕಾಗ್ನಿಜಂಟ್ ಕನ್ನಡ ಅಂತರಾಷ್ಟ್ರೀಯ ಸಂಗೀತ ಪ್ರಶಸ್ತಿಗಳು, ಅಂತರಾಷ್ಟ್ರೀಯ ಆಹಾರ ಉತ್ಸವ, ರೋಟರಿ ಕ್ಲಬ್ಗಳು, ಕಾಲೇಜು ಕಾರ್ಯಕ್ರಮಗಳು, ದೂರದರ್ಶನ, ರೇಡಿಯೋ ಮತ್ತು ಮಾಧ್ಯಮಗಳಲ್ಲಿ ಪ್ರದರ್ಶನಗಳನ್ನು ನೀಡಿದ್ದಾರೆ. ಟೊಯೋಟಾ ಯಾರಿಸ್ ಕಾರಿನ ಮೆಗಾ ಲಾಂಚ್ಗಾಗಿ ಇವರು ಬಾಲಿವುಡ್ ಹಿನ್ನೆಲೆ ಗಾಯಕ ಶಾನ್ (ಗಾಯಕ) ಅವರೊಂದಿಗೆ ಪ್ರದರ್ಶನ ನೀಡಿದರು.

=ಟಾಪ್ ಹಿಟ್ಸ್=

=ಆಲ್ಬಮ್ಗಳು=

=ಪ್ರಶಸ್ತಿಗಳು=

=ಉಲ್ಲೇಖಗಳು=

## ಉಲ್ಲೇಖಗಳು
ಕರ್ನಾಟಕದ ಹೋಬಳಿಗಳು

**ಜಿಲ್ಲಾನುಸಾರ ತಾಲೂಕು ಮತ್ತು ಹೋಬಳಿಗಳ ವಿಂಗಡನೆ ಕೆಳಗಿನಂತಿದೆ:**

ಬೆಂಗಳೂರು ನಗರ ಮತ್ತು ಗ್ರಾಮಾಂತರ ಜಿಲ್ಲೆಯು ವಿಸ್ತೀರ್ಣದಲ್ಲಿ ಚಿಕ್ಕದಾಗಿರುವ ಕಾರಣ ಒಂದು ಜಿಲ್ಲೆಯಾಗಿ ಮಾಡಲಾಗಿದೆ ಮತ್ತು ಹೆಚ್ಚು ಜನಸಂಖ್ಯೆ ಹೊಂದಿರುವ ಕಾರಣ ಏರಡು ಜಿಲ್ಲಾ ಕೇಂದ್ರಗಳನ್ನೂ ಒಳಗೊಂಡಿದೆ.

ವರ್ಗ:ಆಡಳಿತ ವಿಭಾಗಗಳು
ವರ್ಗ:ಕರ್ನಾಟಕ
ಅಪ್ಪಾಸಾಹೇಬ ಪಟ್ಟಣಶೆಟ್ಟಿ

ಅಪ್ಪಾಸಾಹೇಬ ಪಟ್ಟಣಶೆಟ್ಟಿಯವರು ರಾಜಕಾರಿಣಿ, ಮಾಜಿ ಶಾಸಕ ಮತ್ತು ಸಚಿವರು.

## ಜನನ
29-07- 1969ರಲ್ಲಿ ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಬಳ್ಳೊಳ್ಳಿ ಗ್ರಾಮದಲ್ಲಿ ಜನಿಸಿದ ಅಪ್ಪಾಸಾಹೇಬ ಪಟ್ಟಣಶೆಟ್ಟಿಯವರು ಮೂಲತಃ ಕೃಷಿ ಕುಟುಂಬದ ಹಿನ್ನಲೆಯಿಂದ ಬಂದವರು.

## ಶಿಕ್ಷಣ
ಪಟ್ಟಣಶೆಟ್ಟಿಯವರು ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಬಳ್ಳೊಳ್ಳಿ ಗ್ರಾಮದಲ್ಲಿ ಪ್ರಾಥಮಿಕ ಶಿಕ್ಷಣ ಪೂರ್ಣ ಗೊಳಿಸಿ ನಂತರ ಫಾರ್ಮಸಿಯಲ್ಲಿ ಡಿಪ್ಲೊಮಾ ಹೊಂದಿದ್ದಾರೆ. ವಿಜಯಪುರ ತಾಲ್ಲೂಕಿನ ಕತ್ನಳ್ಳಿ ಗ್ರಾಮದ ಪರಮ ಪೂಜ್ಯ ಶ್ರೀ ಗುರು ಚಕ್ರವರ್ತಿ ಸದಾಶಿವ ವಿದ್ಯಾವರ್ಧಕ ಸಂಘದ ಅಧ್ಯಕ್ಷರು.

## ರಾಜಕೀಯ
* 1995ರಲ್ಲಿ ರಾಜ್ಯ ಬಿಜೆಪಿ ಕಾರ್ಯಕಾರಿ ಸಮಿತಿಯ ಸದಸ್ಯರಾಗಿ ಕೆಲಸ ಮಾಡಿದ್ದಾರೆ.

* 1999ರಲ್ಲಿ ಬಿಜೆಪಿ ಪಕ್ಷದಿಂದ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ವಿಧಾನಸಭೆ ಪ್ರವೇಶಿಸುವ ಮೊದಲ ಪ್ರಯತ್ನ ಫಲಿಸಲಿಲ್ಲ.

* 2004ರಲ್ಲಿ ಬಿಜೆಪಿ ಪಕ್ಷದಿಂದ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ವಿಧಾನಸಭೆ ಪ್ರವೇಶಿಸುವ ಮೊದಲ ಬಾರಿಗೆ ಆಯ್ಕೆಯಾದರು.

* 2007ರಲ್ಲಿ ಹೆಚ್.ಡಿ.ಕುಮಾರಸ್ವಾಮಿಯವರ ಬಿಜೆಪಿ-ಜೆಡಿಎಸ್ ಸಮ್ಮಿಸ್ರ ಸಂಪುಟದಲ್ಲಿ ಜವಳಿ ಮಂತ್ರಿಸ್ಥಾನವನ್ನೂ ಅಲಂಕರಿಸಿದ್ದರು. 

* 2004 ಹಾಗೂ 2008ರಲ್ಲಿ ಅಪ್ಪು ಪಟ್ಟಣಶೆಟ್ಟಿ ಸತತ ಎರಡು ಬಾರಿ ಆಯ್ಕೆಯಾದ್ದರು.

ಹೆಚ್ಚು ಮತದ ದಾಖಲೆ 

ವಿಜಯಪುರ ಜಿಲ್ಲೆಯ ಚುನಾವಣಾ ಇತಿಹಾಸದಲ್ಲೇ ಅತಿ ಹೆಚ್ಚು ಮತ ಗಳಿಸಿ ಆಯ್ಕೆಯಾದ ಅಭ್ಯರ್ಥಿ ಎಂಬ ಹೆಗ್ಗಳಿಕೆ ಬಿಜೆಪಿಯಿಂದ 2004ರಲ್ಲಿ ವಿಜಯಿಯಾದ ಅಪ್ಪಾಸಾಹೇಬ ಪಟ್ಟಣಶೆಟ್ಟಿ ಅವರಿಗೆ ಸಲ್ಲುತ್ತದೆ. ಈ ಚುನಾವಣೆಯಲ್ಲಿ ಅಪ್ಪು 70,001 ಮತ ಗಳಿಸಿದ್ದರು. ನಂತರ ಎಂ.ಬಿ.ಪಾಟೀಲರು 2018ರಲ್ಲಿ ಬಬಲೇಶ್ವರ ವಿಧಾನ ಸಭಾ ಕ್ಷೇತ್ರದಿಂದ ಕಾಂಗ್ರೇಸ್ ಅಭ್ಯರ್ಥಿಯಾಗಿ 98,339 ಮತಗಳನ್ನು ಪಡೆದು ಪಟ್ಟಣಶೆಟ್ಟಿಯವರ ದಾಖಲೆಯನ್ನು ಮುರಿದರು.

## ಸಚಿವ
* 2007ರಲ್ಲಿ ಹೆಚ್.ಡಿ.ಕುಮಾರಸ್ವಾಮಿಯವರ ಬಿಜೆಪಿ-ಜೆಡಿಎಸ್ ಸಮ್ಮಿಸ್ರ ಸಂಪುಟದಲ್ಲಿ ಜವಳಿ ಮಂತ್ರಿಸ್ಥಾನವನ್ನೂ ಅಲಂಕರಿಸಿದ್ದರು.

## ಉಲ್ಲೇಖಗಳು
ವರ್ಗ:ಬಿಜಾಪುರ ಜಿಲ್ಲೆ
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ಬಿ.ಎಂ.ಪಾಟೀಲ

ಬಿ.ಎಂ.ಪಾಟೀಲ(ಬಸನಗೌಡ ಮಲ್ಲನಗೌಡ ಪಾಟೀಲ)ರು ಬಬಲೇಶ್ವರ ವಿಧಾನ ಸಭಾ ಕ್ಷೇತ್ರದ ಮಾಜಿ ಶಾಸಕರು ಹಾಗೂ ಬಿ.ಎಲ್.ಡಿ.ಈ.ಸಂಸ್ಥೆಯ ಸಂಸ್ಥಾಪಕ ಅಧ್ಯಕ್ಷರು, ಉದ್ಯಮಿಗಳು ಹಾಗೂ ರಾಜಕೀಯ ಧುರೀಣರು.

## ಜನನ
ಬಿ.ಎಂ.ಪಾಟೀಲರು 1ನೇ ನವೆಂಬರ್, 1931ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ತೊರವಿ ಗ್ರಾಮದಲ್ಲಿ ಜನಿಸಿದರು.

## ಶಿಕ್ಷಣ
* ಬೆಳಗಾವಿಯ ಪ್ರತಿಷ್ಟಿತ ಲಿಂಗರಾಜ ಮಹಾವಿದ್ಯಾಲಯದಿಂದ ಬಿ.ಎಸ್ಸಿ. ಪದವಿ ಹೊಂದಿದ್ದರು.

## ರಾಜಕೀಯ
* 1962ರಲ್ಲಿ ಬಿ.ಎಂ.ಪಾಟೀಲರು ಕಾಂಗ್ರೆಸ್ ಪಕ್ಷದಿಂದ ಮೊದಲ ಬಾರಿಗೆ ವಿಧಾನ ಸಭೆಯ ಸದಸ್ಯರಾಗಿ ಆಯ್ಕೆಯಾದರು.

* 1962ರಲ್ಲಿ ಶಾಸಕರಾಗಿದ್ದ ಬಿ.ಎಂ.ಪಾಟೀಲರನ್ನು 1983 ಚುನಾವಣೆ ಬಳಿಕ 1989ರವರೆಗೆ ನಡೆದ ಮೂರು ಚುನಾವಣೆಗಳಲ್ಲಿ ಬಿ.ಎಂ.ಪಾಟೀಲರನ್ನು ಗೆಲ್ಲಿಸಿ ಕ್ಷೇತ್ರದಲ್ಲಿ ಹ್ಯಾಟ್ರಿಕ್‌ ಗಳಿಸುವಂತೆ ಮಾಡಿತ್ತು.

* 1967 - 1971ವರೆಗೆ ಬಿ.ಎಂ.ಪಾಟೀಲರು ವಿರೇಂದ್ರ ಪಾಟೀಲ ಮಂತ್ರಿಮಂಡಳದಲ್ಲಿ ನಾಗರಿಕ ಆಡಳಿತ ಮತ್ತು ನಗರಾಭಿವೃದ್ಧಿ ಸಚಿವರಾಗಿದ್ದರು.

* 1976 - 1982ವರೆಗೆ ಒಂದು ಬಾರಿ ವಿಧಾನ ಪರಿಷತ್ ಸದಸ್ಯರಾಗಿದ್ದರು.

* ಎಐಸಿಸಿ, ಕೆಪಿಸಿಸಿ ಸಮಿತಿಯ ಸದಸ್ಯರಾಗಿದ್ದರು.

* ವಿಜಯಪುರದ ಪತಿಷ್ಟಿತ ಶಿಕ್ಷಣ ಸಂಸ್ಥೆಯಾದ ಬಿ.ಎಲ್.ಡಿ.ಈ. ಸಂಸ್ಥಾಪಕರಲ್ಲಿ ಒಬ್ಬರಾಗಿದ್ದರು. 

## ಸಚಿವರು
* 1967 - 1971ವರೆಗೆ ಬಿ.ಎಂ.ಪಾಟೀಲರು ವಿರೇಂದ್ರ ಪಾಟೀಲ ಮಂತ್ರಿಮಂಡಳದಲ್ಲಿ ನಾಗರಿಕ ಆಡಳಿತ ಮತ್ತು ನಗರಾಭಿವೃದ್ಧಿ ಸಚಿವರಾಗಿದ್ದರು.

## ನಿಧನ
ಬಿ.ಎಂ.ಪಾಟೀಲರು 27ನೇ ಜುಲೈ 1990ರಲ್ಲಿ ನಿಧನರಾದರು.

## ಉಲ್ಲೇಖಗಳು
ವರ್ಗ:ಕರ್ನಾಟಕದ ಪರಿಷತ್ ಸದಸ್ಯರು
ವರ್ಗ:ರಾಜಕಾರಣಿಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರುವರ್ಗ:ಕರ್ನಾಟಕ ರಾಜಕಾರಣಿಗಳು
ಪಟ್ರಾಮೆ

**ಪಟ್ರಮೆ**  ಕರ್ನಾಟಕದ ನೇತ್ರಾವತಿ ನದಿಯ ಎಡ(ಪೂರ್ವ) ದಂಡೆಯಲ್ಲಿರುವ ಒಂದು ಸಣ್ಣ,ಗ್ರಾಮೀಣ ಪಂಚಾಯತ್ ಗ್ರಾಮವಾಗಿದೆ.ಆಡಳಿತಾತ್ಮಕವಾಗಿ,ಇದು ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನ ಅಡಿಯಲ್ಲಿದೆ.ಪಟ್ರಾಮೆ ತನ್ನ ಗ್ರಾಮ ಪಂಚಾಯತಿಯಲ್ಲಿರುವ ಏಕೈಕ ಗ್ರಾಮ.ಪಟ್ರಮೆ ಗ್ರಾಮವು ಅದರ ತಾಲ್ಲೂಕು ಕೇಂದ್ರ ಕಚೇರಿಯ ಬೆಳ್ತಂಗಡಿಯಿಂದ ೨೬ ಕಿ.ಮೀ ಮತ್ತು ಧರ್ಮಸ್ಥಳದಿಂದ ೮ ಕಿ.ಮೀ ದೂರದಲ್ಲಿದೆ.

## ಜನಸಂಖ್ಯೆ
೨೦೦೧ರ ಭಾರತದ ಜನಗಣತಿಯ ಪ್ರಕಾರ,ಪಟ್ರಾಮೆ ೨೧೭೮ ನಿವಾಸಿಗಳನ್ನು ಹೊಂದಿದ್ದು,೧೦೮೫ ಪುರುಷರು (೪೯.೮%) ಮತ್ತು ೧೦೯೮ ಮಹಿಳೆಯರು (೫೦.೨%), ಲಿಂಗ ಅನುಪಾತಕ್ಕೆ ಪ್ರತಿ ಸಾವಿರ ಪುರುಷರಿಗೆ ೧೦೦೭ ಮಹಿಳೆಯರು.೨೦೧೧ ರ ಜನಗಣತಿಯಲ್ಲಿ, ಪಟ್ರಾಮೆ ಗ್ರಾಮದಲ್ಲಿ ೨೪೨೮ ನಿವಾಸಿಗಳು ದಾಖಲಾಗಿದ್ದರು.

## ಪ್ರಾದೇಶಿಕ ಭಾಷೆಗಳು
*ತುಳು
*ಕನ್ನಡ
*ಬ್ಯಾರಿ

=ಶಿಕ್ಷಣ ಸಂಸ್ಥೆಗಳು=
*ಸರಕಾರಿ ಹಿರಿಯ ಪ್ರಾಥಮಿಕ,ಪಟ್ರಾಮೆ
*ಸರಕಾರಿ ಹಿರಿಯ ಪ್ರಾಥಮಿಕ,ಸೂರ್ಯತ್ತಾವು,ಪಟ್ರಾಮೆ
*ಸರಕಾರಿ ಹಿರಿಯ ಪ್ರಾಥಮಿಕ,ಅನರು,ಪಟ್ರಾಮೆ
*ಶ್ರೀ ರಾಮ ಪ್ರಾಥಮಿಕ ಶಾಲೆ ಮತ್ತು ಪ್ರೌಢ ಶಾಲೆ,ಪಟ್ಟೂರು,ಪಟ್ರಾಮೆ(ಹಿಂದೆ, ಶ್ರೀ ವಿಷ್ಣುಮೂರ್ತಿ ಅನುದಾನಿತ ಉನ್ನತ ಪ್ರಾಥಮಿಕ ಶಾಲೆ)
*ಸರಕಾರಿ ಹಿರಿಯ ಪ್ರಾಥಮಿಕ,ಬಡಿಪಾಲಿಕೆ,ಪಟ್ರಾಮೆ.
=ಕೃಷಿ=
ಇಲ್ಲಿ ವಾಸಿಸುವ ಜನರಿಗೆ ಮುಖ್ಯ ಆದಾಯದ ಮೂಲವೆಂದರೆ ಕೃಷಿ. ಅಡಿಕೆ ಮುಖ್ಯ ಬೆಳೆಯಾಗಿರುವುದರಿಂದ ತೆಂಗಿನಕಾಯಿ, ಭತ್ತ, ಮೆಣಸು, ಬಾಳೆಹಣ್ಣು,  ಇತ್ಯಾದಿಗಳ ಚದುರಿದ ತೋಟಗಳೊಂದಿಗೆ ಹೆಚ್ಚಿನ ಹೊಲಗಳಲ್ಲಿ ಬೆಳೆಯಲಾಗುತ್ತದೆ.
=ಸಾರಿಗೆ=
ಗ್ರಾಮಕ್ಕೆ ಬಸ್ಸುಗಳು ಧರ್ಮಸ್ಥಳ ಮತ್ತು ಉಪ್ಪಿನಂಗಡಿಯಿಂದ ನಿಗದಿತ ಸಮಯಕ್ಕೆ ಚಲಿಸುತ್ತವೆ. ಸಮಯ ಅನಿಯಮಿತವಾಗಿದ್ದರೂ ಹೆಚ್ಚಿನ ಸಂಖ್ಯೆಯ ಜೀಪ್‌ಗಳು ಗ್ರಾಮವನ್ನು ಹತ್ತಿರದ ಪಟ್ಟಣವಾದ ಕೊಕ್ಕಡಕ್ಕೆ ಸಂಪರ್ಕಿಸುತ್ತವೆ. ಪಟ್ರಾಮೆ ಹತ್ತಿರದ ವಿಮಾನ ನಿಲ್ದಾಣವೆಂದರೆ ಮಂಗಳೂರು ವಿಮಾನ ನಿಲ್ದಾಣ / ಮಂಗಳೂರು (ಮಂಗಳೂರು) ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ, ಬಜ್ಪೆ, ಮಂಗಳೂರು, ಇದು ಪಟ್ರಾಮೆಯಿಂದ ರಸ್ತೆಯ ಮೂಲಕ ಸುಮಾರು ೮೪ ಕಿ.ಮೀ ದೂರದಲ್ಲಿದೆ. ಪುತ್ತೂರು ರೈಲ್ವೆ ನಿಲ್ದಾಣ (ಕಬಕಾ ಪುತ್ತೂರು ನಿಲ್ದಾಣ) ಪಟ್ರಾಮೆಯಿಂದ ರಸ್ತೆಯ ಮೂಲಕ ಸುಮಾರು  ೩೫ ಕಿ.ಮೀ ದೂರದಲ್ಲಿದೆ. ಮಂಗಳೂರು ಸೆಂಟ್ರಲ್ ರೈಲ್ವೆ ನಿಲ್ದಾಣವು ಪಟ್ರಾಮೆಯಿಂದ ೭೫ ಕಿ.ಮೀ ದೂರದಲ್ಲಿದೆ.
=ಪಟ್ರಾಮೆ ಸುತ್ತ ಪ್ರವಾಸಿ ತಾಣಗಳು=
*ಕಪಿಲಾ ನದಿ. (ಪಶ್ಚಿಮ ಘಟ್ಟಗಳಿಂದ ಪ್ರಾರಂಭವಾಗುತ್ತದೆ, ಶಿಶಿಲ ಮೂಲಕ ಹರಿಯುತ್ತದೆ ಮತ್ತು ಪಟ್ರಾಮೆ ತಲುಪುತ್ತದೆ)
*ನೇತ್ರಾವತಿ ನದಿ
*ಸೌತಡ್ಕ - ಪಟ್ರಾಮೆಯಿಂದ ೬ ಕಿ.ಮೀ.
*ಶ್ರೀ ಮಹಾವಿಷ್ಣುಮೂರ್ತಿ ದೇವಸ್ಥಾನ, ಪಟ್ರಾಮೆ
*ಅನರು ದುರ್ಗಪರಮೇಶ್ವರಿ ದೇವಸ್ಥಾನ.
*ಧರ್ಮಸ್ಥಳ - ಪಟ್ರಾಮೆಯಿಂದ ೮ ಕಿ.ಮೀ.
*ವೈದ್ಯನಾಥೇಶ್ವರ ದೇವಸ್ಥಾನ, ಕೊಕ್ಕಡ - ಸುತ್ತಮುತ್ತಲ ಪ್ರದೇಶದಲ್ಲಿ ಸುಂದರವಾದ ಕೊಳವಿದೆ. (ಪಟ್ರಾಮೆಯಿಂದ ೮ ಕಿ.ಮೀ)
*ಜಮಲಾಬಾದ್ ಕೋಟೆ - ಪಟ್ರಾಮೆಯಿಂದ ೩೨ ಕಿ.ಮೀ.
*ಶಿಶಿಲೇಶ್ವರ ದೇವಸ್ಥಾನ, ಶಿಶಿಲ - ಪಟ್ರಾಮೆಯಿಂದ ೨೭ ಕಿ.ಮೀ.

=ಹತ್ತಿರದ ಹಳ್ಳಿಗಳು ಮತ್ತು ಪಟ್ಟಣಗಳು=
* ಪಟ್ಟೂರು
* ನಿಡ್ಲೆ
* ಕೊಕ್ಕಡ
* ಧರ್ಮಸ್ಥಳ
=ಉಲ್ಲೇಖಗಳು=

ವರ್ಗ:ಗ್ರಾಮಗಳು
ನವದೀಪ್ ಸೈನಿ

**ನವದೀಪ್ ಸೈನಿ (**ಜನನ ೨೩ ನವೆಂಬರ್ ೨೯೯೨). ಇವರು ದೆಹಲಿ ಪರ ಆಡುವ ಭಾರತೀಯ ಕ್ರಿಕೆಟಿಗ.

## ಆರಂಭಿಕ ಜೀವನ
ನವದೀಪ್ ಸೈನಿ ೨೩ ರ ನವೆಂಬರ್ ೧೯೯೨ ರಲ್ಲಿ ಹರಿಯಾಣದ ಕರ್ನಾಲ್ ನಲ್ಲಿ ಜನಿಸಿದರು. ಇವರ ತಂದೆ ಚಾಲಕ, ಹರಿಯಾಣ ಸರ್ಕಾರದಲ್ಲಿ ಉದ್ಯೋಗದಲ್ಲಿದ್ದರು. ಇವರ ಅಜ್ಜ ಕರಮ್ ಸಿಂಗ್, ಸ್ವಾತಂತ್ರ್ಯ ಕಾರ್ಯಕರ್ತ, ಸುಭಾಸ್ ಚಂದ್ರ ಬೋಸ್ ಅವರ ಭಾರತೀಯ ರಾಷ್ಟ್ರೀಯ ಸೇನೆಯಲ್ಲಿ ಭಾಗವಾಗಿದ್ದರು. 

## ದೇಶೀಯ ವೃತ್ತಿ
೨೦೧೫-೧೬ ರ ಸೈಯದ್ ಮುಷ್ತಾಕ್ ಅಲಿ ಟ್ರೋಫಿಯಲ್ಲಿ ನವದೀಪ್ ಸೈನಿಯವರು ೨ ಜನವರಿ ೨೦೧೬ ರಂದು ಟ್ವೆಂಟಿ-೨೦ ಗೆ ಪಾದಾರ್ಪಣೆ ಮಾಡಿದರು. ಫೆಬ್ರವರಿ ೨೦೧೭ ರಲ್ಲಿ, ಇವರನ್ನು ಡೆಲ್ಲಿ ಡೇರ್‌ಡೆವಿಲ್ಸ್ ತಂಡವು ೨೦೧೭ ರ ಇಂಡಿಯನ್ ಪ್ರೀಮಿಯರ್ ಲೀಗ್‌ಗಾಗಿ 10 ಲಕ್ಷಕ್ಕೆ ಖರೀದಿಸಿತು. ಜನವರಿ ೨೦೧೮ ರಲ್ಲಿ, ಇವರನ್ನು ರಾಯಲ್ ಚಾಲೆಂಜರ್ಸ್ ಬೆಂಗಳೂರು ೨೦೧೮ ರ ಐಪಿಎಲ್ ಹರಾಜಿನಲ್ಲಿ ೩ ಕೋಟಿಗೆ ಖರೀದಿಸಿತು. ಐಪಿಎಲ್ ೨೦೧೯ ರಲ್ಲಿ ಇವರು ರಾಯಲ್ ಚಾಲೆಂಜರ್ಸ್ ಬೆಂಗಳೂರು ಪರ ಆಡುತ್ತಿದ್ದರು. ಇವರು ೨೦೧೭-೧೮ ರ ರಣಜಿ ಟ್ರೋಫಿಯಲ್ಲಿ ದೆಹಲಿ ಪರ ವಿಕೆಟ್ ಪಡೆದವರಲ್ಲಿ ಪ್ರಮುಖರಾಗಿದ್ದರು, ಎಂಟು ಪಂದ್ಯಗಳಲ್ಲಿ 34 ವಿಕೆಟ್ ಪಡೆದಿದ್ದರು. ಇವರು ೨೦೧೮-೧೯ರ ವಿಜಯ್ ಹಜಾರೆ ಟ್ರೋಫಿಯಲ್ಲಿ ದೆಹಲಿ ಪರ ವಿಕೆಟ್ ಪಡೆದವರಲ್ಲಿ ಪ್ರಮುಖರಾಗಿದ್ದರು, ಎಂಟು ಪಂದ್ಯಗಳಲ್ಲಿ ಹದಿನಾರು ೧೬ ವಿಕೆಟ್ ಪಡೆದಿದ್ದರು. ಅಕ್ಟೋಬರ್ ೨೦೧೮ ರಲ್ಲಿ ಇವರು ೨೦೧೮-೧೯ ರ ದಿಯೋಧರ್ ಟ್ರೋಫಿಗೆ ಭಾರತ ಸಿ ತಂಡದಲ್ಲಿ ಸ್ಥಾನ ಪಡೆದರು. ಮುಂದಿನ ತಿಂಗಳು, ೨೦೧೮-೧೯ ರಣಜಿ ಟ್ರೋಫಿಗೆ ಮುಂಚಿತವಾಗಿ ವೀಕ್ಷಿಸಿದ ಎಂಟು ಆಟಗಾರರಲ್ಲಿ ಒಬ್ಬನೆಂದು ಅವರನ್ನು ಹೆಸರಿಸಲಾಯಿತು.

## ಅಂತರರಾಷ್ಟ್ರೀಯ ವೃತ್ತಿಜೀವನ
ಜೂನ್ ೨೦೧೮ ರಲ್ಲಿ, ಮೊಹಮ್ಮದ್ ಶಮಿಯ ಬದಲಿಯಾಗಿ ಅಫ್ಘಾನಿಸ್ತಾನ ವಿರುದ್ಧದ ಏಕದಿನ ಪಂದ್ಯಕ್ಕಾಗಿ ಇವರನ್ನು ಭಾರತದ ಟೆಸ್ಟ್ ತಂಡಕ್ಕೆ ಸೇರಿಸಲಾಯಿತು, ಆದರೆ ಇವರು ಆಡಲಿಲ್ಲ.  ೨೦೧೯ ರ ಏಪ್ರಿಲ್‌ನಲ್ಲಿ ಇವರನ್ನು ೨೦೧೯ ಕ್ರಿಕೆಟ್ ವಿಶ್ವಕಪ್‌ಗಾಗಿ ಸ್ಟ್ಯಾಂಡ್‌ಬೈ ಬೌಲರ್ ಎಂದು ಹೆಸರಿಸಲಾಯಿತು.
ಜುಲೈ ೨೦೧೯ ರಲ್ಲಿ, ವೆಸ್ಟ್ ಇಂಡೀಸ್ ವಿರುದ್ಧದ ಸರಣಿಗಾಗಿ ಭಾರತದ ಏಕದಿನ ಅಂತರಾಷ್ಟ್ರೀಯ (ಒಡಿಐ) ಮತ್ತು ಟ್ವೆಂಟಿ -20 ಅಂತರಾಷ್ಟ್ರೀಯ (ಟಿ 20 ಐ) ತಂಡಗಳಲ್ಲಿ ಇವರನ್ನು ಹೆಸರಿಸಲಾಯಿತು.

## ಉಲ್ಲೇಖಗಳು
ವರ್ಗ:ಕ್ರಿಕೆಟ್ ಆಟಗಾರ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವಸುಂಧರಾ ಭೂಪತಿ

ವಸುಂಧರಾ ಭೂಪತಿಯವರು ವೈದ್ಯೆ ಹಾಗೂ ಲೇಖಕಿ. ಇವರು ಕರ್ನಾಟಕದ ರಾಯಚೂರಿನಲ್ಲಿ ೧೯೬೨ರ ಜೂನ್ ೦೫ರಂದು ಜನಿಸಿದರು. ಇವರು ಬರೆದಿರುವ ವಿಜ್ಞಾನ, ಪ್ರಥಮ ಚಿಕಿತ್ಸೆ, ಶುಚಿತ್ವ, ಆರೋಗ್ಯ-ಆರೈಕೆ ಲೇಖನಗಳು ವಾರಪತ್ರಿಕೆ ಹಾಗೂ ದಿನಪತ್ರಿಕೆಗಳಲ್ಲಿ ಪ್ರಕಟಗೊಂಡಿದೆ. ಪ್ರೀತಿ ಸಪ್ತಪರ್ಣ, ರೆಕ್ಕೆ ಮೂಡಿದರೆ? ಮುಂತಾದ ಕಥಾ ಸಂಕಲನಗಳನ್ನು ಬರೆದಿದ್ದಾರೆ. ಆಕಾಶವಾಣಿ ಹಾಗೂ ದೂರದರ್ಶನದಲ್ಲಿ ನೇರ ಫೋನ್ ಇನ್ ಕಾರ್ಯಕ್ರಮಗಳನ್ನು ನಡೆಸಿದ್ದಾರೆ. 

## ವೃತ್ತಿ ಜೀವನ
ವಸುಂದರಾ ಭೂಪತಿಯವರು ವೈದ್ಯಕೀಯ ಸಾಹಿತ್ಯ ಮಾಲೆ ಕನ್ನಡ ಪುಸ್ತಕ ಪ್ರಾಧಿಕಾರ, ಕರ್ನಾಟಕ ರಾಜ್ಯ ವಿಜ್ಞಾನ ಪರಿಷತ್ತಿನ ಮಾಸಪತ್ರಿಕೆ ‘ಬಾಲ ವಿಜ್ಞಾನ’, ಆರೋಗ್ಯ ಅನುರಾಗ ಮಾಸಪತ್ರಿಕೆ, ಆಯುರ್ವೇದ ಮತ್ತು ಯೋಗ ಮಾಸಪತ್ರಿಕೆ, ವಿಜ್ಞಾನ ಲೋಕ ತ್ರೈಮಾಸಿಕ ಪತ್ರಿಕೆ ಹಾಗೂ ಆರೋಗ್ಯ ವಿಜ್ಞಾನ ತ್ರೈಮಾಸಿಕ ಪತ್ರಿಕೆಗಳ ಸಂಪಾದಕ ಮಂಡಳಿಯ ಸದಸ್ಯರಾಗಿದ್ದರು. ಅವರು ವೈದ್ಯ ಲೋಕ ಮಾಸಪತ್ರಿಕೆಯ ಸಂಪಾದಕರಾಗಿದ್ದರು. ಆಂಗ್ಲ ಭಾಷೆಯಲ್ಲಿ ೨೦೦೯ರಲ್ಲಿ 'ಮೆಡಿಸಿನಲ್ ಪ್ಲಾಂಟ್ಸ್ ಇನ್ ಯುವರ್ ಯಾರ್ಡ್' ಹಾಗೂ ೨೦೧೦ರಲ್ಲಿ ಹಿಂದಿ ಭಾಷೆಯಲ್ಲಿ ಅಪ್ನಾ ಸ್ವಾಸ್ತ್ ಅಪ್ನೆ ಹಾತ್ ಎಂಬ ಕೃತಿಯನ್ನು ರಚಿಸಿದ್ದಾರೆ. ೨೦೧೨ರಲ್ಲಿ ಮಹಿಳೆ ಮತ್ತು ವೈಜ್ಞಾನಿಕ ಅರಿವು ಮತ್ತು ೨೦೧೪ರಲ್ಲಿ ಮಹಿಳೆ ಮತ್ತು ಮೌಢ್ಯ ಎಂಬ ವಿಚಾರ ಸಾಹಿತ್ಯಗಳು ಪ್ರಕಟಗೊಂಡಿದೆ. ಸಂಕ್ರಾಂತಿ ಮತ್ತು ಜೀವ ಸರಪಳಿಯ ಗೂಡು ಇವರ ಕಥಾ ಸಂಕಲನಗಳು. ೨೦೧೨ರಲ್ಲಿ ವಿಜ್ಞಾನಮಯಿ ಎಂಬ ನಾಟಕ ಹಾಗೂ ೨೦೧೩ರಲ್ಲಿ ನವವಿದಧ ನಾಟಕಗಳು ಪ್ರಕಟಗೊಂಡಿದೆ. ̧ಸುಶ್ರುತ, ಚರಕ, ಯಲ್ಲಪ್ರಗಡ ಸುಬ್ಬರಾವ್, ಪಂಡಿತ್ ತಾರನಾಥ್, ಕೊಡಗಿನ ಗೌರಮ್ಮ, ಹಾಗೂ ಸಿ ವಿ ರಾಮನ್ ಅವರ ಜೀವನ ಚರಿತ್ರೆಗಳನ್ನು ೨೦೧೫ರಲ್ಲಿ ಪ್ರಕಟಿಸಲಾಗಿದೆ. ವಿಜಯವಾಣಿಯಲ್ಲಿ ಅಂಕಣಕಾರರಾಗಿಯೂ ಕಾರ್ಯ ನಿರ್ವಹಿಸಿದ್ದಾರೆ. 

## ರೇಡಿಯೋ ಹಾಗೂ ದೂರದರ್ಶನ ಕಾರ್ಯಕ್ರಮಗಳು
ಆಕಾಶವಾಣಿಯಲ್ಲಿ ಆರೋಗ್ಯ ಮತ್ತು ವಿಜ್ಞಾನಕ್ಕೆ ಸಂಬಂಧಿಸಿದಂತೆ ೧೫೦ಕ್ಕೂ ಹೆಚ್ಚಿನ ಫೋನ್-ಇನ್ ಕಾರ್ಯಕ್ರಮಗಳನ್ನು ನೀಡಿದ್ದಾರೆ. ಬೆಂಗಳೂರು ಆಕಾಶವಾನಿ ಕೇಂದ್ರದಿಂದ ಸಂದರ್ಶನ ಹಾಗೂ ವೈದ್ಯಲೇಖಕರ ಜೀವನ ಸಾಧನೆ ಕುರಿತು ರೇಡಿಯೋ ಸಂದರ್ಶನ ನಡೆಸಿದ್ದಾರೆ. ಎಫ್ ಎಮ್ ರೇಡಿಯೋದಲ್ಲಿ ಸಂಜೀವಿನಿ, ಹೆಲ್ತ್ ಟಿಪ್, ಲಂಚ್ ಬಾಕ್ಸ್ ಮುಂತಾದ ಕಾರ್ಯಕ್ರಮಗಳು ಪ್ರಸಾರಗೊಂಡಿವೆ. ದೂರದರ್ಶನ ಹಾಗೂ ಈ ಟಿವಿ, ಉದಯ, ಚಂದನ, ಕಸ್ತೂರಿ ಟಿವಿಗಳಲ್ಲಿ ಓ ಸಖಿ, ಹಲೋ ಡಾಕ್ಟರ್, ಫೋನ್- ಇನ್ ಕಾರ್ಯಕ್ರಮಗಳನ್ನು ನಡೆಸಿದ್ದಾರೆ. ಮಂದಾಕಿನಿ ಮತ್ತು ಕಾಡ ಹಾದಿಯ ಹೂವುಗಳು ಚಲನಚಿತ್ರದಲ್ಲಿ ಅತಿಥಿ ಪಾತ್ರ ನಿರ್ವಹಿಸಿದ್ದಾರೆ.
## ಉಪನ್ಯಾಸ ಹಾಗೂ ಶಿಬಿರಗಳು
ಕರ್ನಾಟಕದಾದ್ಯಂತ ಹಲವಾರು ಸಂಘ- ಸಂಸ್ಥೆಗಳ ಮೂಲಕ ಸಾರ್ವಜನಿಕ ಉಪನ್ಯಾಸಗಳು ಹಾಗೂ ಚರ್ಚೆಗಳ ಮುಖಾಂತರ ಜನರಿಗೆ ಆರೋಗ್ಯ ಮಾಹಿತಿ ಸಂಹವನವನ್ನು ನಡೆಸಿದ್ದಾರೆ. ಗ್ರಾಮೀಣ ಪ್ರದೇಶಗಳಲ್ಲಿ ವೈಜ್ಞಾನಿಕ ಅರಿವು ಮೂಡಿಸಲು ಗುಲ್ಬರ್ಗಾ, ರಾಯಚೂರು ಹಾಗೂ ಬಳ್ಳಾರಿಯಲ್ಲಿ ಆರೋಗ್ಯ ಶಿಬಿರಗಳನ್ನು ಹಮ್ಮಿಕೊಂಡಿದ್ದಾರೆ. ರೋಗಿಗಳಿಗೆ ಆರೋಗ್ಯ ತಿಳುವಳಿಕೆ ನೀಡುವ ಉದ್ದೇಶದಿಂದ ಬೆಂಗಳೂರಿನಲ್ಲಿ ಆಸ್ಪತ್ರೆಯಿಂದ ಆಸ್ಪತ್ರೆಗೆ ಎಂಬ ಕಾರ್ಯಕ್ರಮ ಹಮ್ಮಿಕೊಂಡಿದ್ದರು.

## ಪುಸ್ತಕ ಪ್ರಕಟಣೆಗಳು
*ಆರೋಗ್ಯ ಸಂಗಾತಿ
*ಮನೆಯಂಗಳದಲ್ಲಿ ಔಷಧಿವನ    
*ಹೂವು ಮತ್ತು ಆರೋಗ್ಯ
*ಲೈಂಗಿಕತೆ ಮತ್ತು ಆಯುರ್ವೇದ
*ಏಡ್ಸ್! ಪ್ರಳಯ ಎದುರಿಸಲು ಸಿದ್ಧರಾಗಿ
* ಜೀವಸೆಲೆ 
* ಆಹಾರ ಮತ್ತು ಆರೋಗ್ಯ 
## ನಿರ್ವಹಿಸಿದ ಹುದ್ದೆಗಳು
#ಕರ್ನಾಟಕ ಲೇಖಕಿಯರ ಸಂಘದ ಅಧ್ಯಕ್ಷೆ.
#ಕರ್ನಾಟಕ ಪುಸ್ತಕ ಪ್ರಾಧಿಕಾರದ ಅಧ್ಯಕ್ಷರು. 

## ಪ್ರಶಸ್ತಿಗಳು
#೨೦೦೭ರಲ್ಲಿ ಎಚ್ಐವಿ/ಏಡ್ಸ್ ಕುರಿತಾದ ಲೇಖನಕ್ಕೆ ಯೂನಿಸೆಫ್ ಪತ್ರಿಕೋದ್ಯಮ ಪ್ರಶಸ್ತಿ ದೊರೆತಿದೆ.
#ಕರ್ನಾಟಕ ವಿಜ್ಞಾನ ತಂತ್ರಜ್ಞಾನ ಅಕಾಡೆಮಿಯಿಂದ ಶ್ರೇಷ್ಠ ಲೇಖಕಿ ಪುರಸ್ಕಾರ
#ಹೂವು ಮತ್ತು ಆರೋಗ್ಯ ಪುಸ್ತಕಕ್ಕೆ ಅಕಲಂಕ ಪ್ರಶಸ್ತಿ
#ಕರ್ನಾಟಕ ವಿಜ್ಞಾನ ತಂತ್ರಜ್ಞಾನ ಇಲಾಖೆಯ ಶ್ರೇಷ್ಠ ವಿಜ್ಞಾನ ಸಂಹವನಕಾರ ಪ್ರಶಸ್ತಿ
#೨೦೧೩-೧೪ನೇ ಸಾಲಿನ ಕರ್ನಾಟಕ ರಾಜ್ಯ ಪರಿಸರ ಪ್ರಶಸ್ತಿ
#ಮೊಗ್ಗು ಅರಳಿತೋ ಕೃತಿಗೆ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ಗ್ರಂಥ ಪ್ರಶಸ್ತಿ
#ಡಾ|| ಪಿ.ಎಸ್ ಶಂಕರ್ ವೈದ್ಯ ಸಾಹಿತ್ಯ ಪ್ರಶಸ್ತಿ
#ವಿಶ್ವೇಶ್ವರಯ್ಯ ಪ್ರಶಸ್ತಿ
#ಕೆಂಪೇಗೌಡ ಪ್ರಶಸ್ತಿ
#ಸೀತಾಸುತ ಪ್ರಶಸ್ತಿ
#ಗೊರೂರು ಸಾಹಿತ್ಯ ಪ್ರಶಸ್ತಿ
#ಸಾಹಿತ್ಯ ಸೇತು ಪ್ರಶಸ್ತಿ

## ಉಲ್ಲೇಖಗಳು
ವರ್ಗ:ವೈದ್ಯಕೀಯ
ವರ್ಗ:ಆರೋಗ್ಯ
ವರ್ಗ:ಸಾಹಿತಿಗಳು
ವರ್ಗ:ಮಹಿಳಾ ಆರೋಗ್ಯ
ಪ್ರಶಾಂತ್ ಮಾಡ್ತ

ಇವರು * ಯೇಸು ಸಭೇಎಂಬ **ಯಾಜಕ ವೃಂದಕ್ಕೆ** ಸೇರಿದ್ದಾರೆ. ಇವರು ಮೂಲತಃ ದ‍ಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯದವರು.

### ವಿದ್ಯಾಬ್ಯಾಸ
ಬೆಂಗಳೂರು ವಿ.ವಿಯಿಂದ ಸ್ವರ್ಣ ಪದಕಗಳೊಂದಿಗೆ ಕನ್ನಡ ಸಾಹಿತ್ಯದಲ್ಲಿ ಸ್ನಾನಕೊತ್ತರ ಪದವಿ ಪಡೆದ ಬಳಿಕ ಮಂಗಳೂರಿನ ಸಂತ ಅಲೋಶೀಯಸ್ ಕಾಲೇಜಿನಲ್ಲಿ ತಮ್ಮ ಪ್ರಾಧ್ಯಾಪಕ ವ್ರತ್ತಿಯ ಬಳಿಕ ಅದೇ *ಕಾಲೇಜಿ''ನಲ್ಲಿ ಪ್ರಾಂಶುಪಾಲರಾಗಿ ಸೇವೆ ಮಾಡಿದ್ದಾರೆ, ಹಾಗೂ ಶ್ರೇಷ್ಟ ಶಿಕ್ಶಣ ತಜ್ಞರಾಗಿ ಹೊರಹೊಮ್ಮಿದರು. 'ಯೇಸು ಸಭೆ'ಯನ್ನು ಸೇರಲು ಅವರು ಪೂರ್ವಭಾವಿಯಾಗಿ ಜಗದ ಹಲವು ಧರ್ಮಗಳನ್ನು,ತತ್ವಶಾಸ್ತ್ರಗಳನ್ನು ದಶಕಗಳ ಕಾಲ ಅದ್ಯಯನ ಮಾಡಿದ್ದರು. ರೆ|ಪ್ರಶಾಂತ್ ಅವರು ಸಾಹಿತ್ಯ ವಿಮರ್ಶೆ, ಸಂಸ್ಕ್ರತಿ ವಿಮರ್ಶೆ ಹಾಗೂ ವಿವಿಧ ಸಾಹಿತ್ಯ ಪ್ರಕಾರಗಳನ್ನು ಅವುಗಳ ಮೂಲ ಗ್ರಂಥಗಳಲ್ಲಿ ಅಧ್ಯಯನ ಮಾಡಿ ಕರಗತ ಮಾಡಿಕೊಂಡಿದ್ದಾರೆ.

### ಕೃತಿಗಳು
ಕನ್ನಡದ ಥೆಸಾರಸ್-**ಪದನಿಧಿ**, ಕೊಂಕಣಿ ಥೆಸಾರಸ್-**ಥೆಸಾರ್**' ಕೊಂಕಣಿ ನುಡಿಗಟ್ಟುಗಳ ಬೃಹತ್ ಕೋಶವಾದ -'**ಕೊಂಕಣಿ ಪಿಕೊಳಿಂ**' ಈ ಬಗೆಯವು.'**ನಿನ್ನಂತೆ ನಾನಗಲು**',ಮತ್ತು '**ಸಾನಿಧ್ಯ**'-ಅವರು ಕನ್ನಡಕ್ಕೆ ಅನುವಾದಿಸಿದ ಜಗದ್ಪ್ರಸಿದ್ದ ಅನುಭವಿ ಬರಹಗಳು.'**ರಾಟವಳ್**','**ಶೆಂಭರ್ ಕಿಟಾಳಾಂ**' ಕೊಂಕಣಿ ಲೇಖನಗಳ ಸಂಗ್ರಹ.ಕರ್ನಾಟಕದ ಹಿರಿಯ ಶಿಕ್ಷಣ ಸಂಸ್ಥೆಯಾದ ಸಂತ ಅಲೋಶಿಯಸ್ ಕಾಲೇಜಿನ ಇತಿಹಾಸವನ್ನು '**ಆನ್ ಈಗಲ್ಸ್ ವಿಂಗ್ಸ್**'-ಎಂಬ ಗೃಂಥವನ್ನು ಆಂಗ್ಲ ಭಾಷೆಯಲ್ಲಿ ರಚಿಸಿದ್ದಾರೆ.ಸಮಾಜವನ್ನು, ಸಂಸ್ಕೃತಿಯವನ್ನು ವಿರಚನೆ ಮಾಡಿನೊಡಿ,  
ವಿಚಾರಕ್ಕೆ ನವಿರು ಹಾಸ್ಯ ಬೆರೆಸಿ,ಓದುಗರನ್ನು ಚಿಂತನೆಗೆ ಹಚ್ಚುವ ಅವರ ಅಂಕಣ 'ಚಕಿತ ಚಿತ್ತ' ಉದಯವಾಣಿ  ಪತ್ರಿಕೆಯಲ್ಲಿ ಪ್ರಕಟನೆಗೊಳ್ಳುತ್ತಿದೆ.

### ಪ್ರಶಸ್ತಿಗಳು
# 2008ರ ಕೊಂಕಣಿ ಕುಟುಂಬದ ಸಾಹಿತ್ಯ ಪ್ರಶಸ್ತಿ ಲಭಿಸಿದೆ.
# 2024ರ ಕನ್ನಡ ಸಾಹಿತ್ಯ ಕ್ಷೇತ್ರದಲ್ಲಿ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ.

### ಉಲ್ಲೇಖ
ವರ್ಗ:ಸಾಹಿತಿಗಳು
ವರ್ಗ:ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು
ಆರ್ ತಾರಿಣೆ ಶುಭದಾಯಿನಿ

ಆರ್ ತಾರಿಣೆ ಶುಭದಾಯಿನಿಯವರು ಕನ್ನಡ ಬರಹಗಾರ್ತಿ,ಲೇಖಕಿಯಾಗಿ ಗುರುತಿಸಲ್ಪಡುತ್ತಿರುವ ಇವರು ಕನ್ನಡ ಸಾರಸ್ವತ ಲೋಕ ದಲ್ಲಿ ಚಿರಪರಿಚತರು.

## ಹುಟ್ಟು
ಆರ್ ತಾರಿಣೆ ಶುಭದಾಯಿನಿ ಅವರು ಮೈಸೂರುನಲ್ಲಿ ೦೯-೦೧-೧೯೭೧ ರಂದು ಹುಟ್ಟಿ ಚಿತ್ರದುರ್ಗದಲ್ಲಿ ಬೆಳೆದರು.

## ಜೀವನ
ಕೆಲಸದ ಸಲುವಾಗಿ ಮೈಸೂರು ಚಿತ್ರದುರ್ಗಗಳ ನಡುವೆ ನಿರಂತರ ಸಂಚಾರ ಮಾಡುತ್ತಿದ್ದ ಆವರು ತಂದೆ ತಾಯಿಯರ ಜೊತೆಯಲ್ಲಿ ಜಗತ್ತು ತೆರೆದುಕೊಂಡಿತು. ಶಿವಮೊಗ್ಗದ  ಕುವೆಂಪುವಿಶ್ವವಿದ್ಯಾನಿಲಯದಿಂದ ಇಂಗ್ಲಿಷ್ ಎಂ. ಎ ಪದವಿ ಪಡೆದು ಸದ್ಯ   ಸರ್ಕಾರಿ   ಪ್ರಥಮ ದರ್ಜೆ ಕಾಲೇಜಿನಲ್ಲಿ ಇಂಗ್ಲಿಷ್ ಸಹ ಪ್ರಾಧ್ಯಾಪಕಯಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ.

## ಕೃತಿಗಳು
*ತೋಡಿರಾಗ
*ಚಿತ್ತಗ್ಲಾನಿಯ ಮಾತು
*ಒಂದು ತುಂಡು ಬೆಲ್ಲ
*ಪೂರ್ವಭಾಷಿ

## ಪುರಸ್ಕಾರಗಳು
#ಕುವೆಂಪು ಭಾಷಾ ಭಾರತಿ ಯಿಂದ ಇಂದ ಡಯೊಸ್ಟೊರಾ ಎನ್ನುವ ಪರಿಭಾಷೆಯ ಪುಸ್ತಕ ಬಂದಿದೆ. 
#ಬೇಂದ್ರೆ ಕಾವ್ಯ ಪುರಸ್ಕಾರ, 
#ಅಕ್ಷರದಾಹ ಹಸ್ತಪ್ರತಿ ಪ್ರಶಸ್ತಿ,
# ಉಡುಪಿಯ ಕಡೆಂಗೋಡ್ಲು ಶಂಕರ ಭಟ್ಟ ಪ್ರಶಸ್ತಿ.

## ಉಲ್ಲೇಖಗಳು
{reflist}}

ವರ್ಗ:ಕವಿಗಳು
ಇಲಿಕಿವಿ ಸೊಪ್ಪು

ಐಪೋಮಿಯಾ ರೆನಿಫೊರ್ಮಿಸ್ (*Ipomea reniformis*)ಎಂಬ ವೈಜ್ಞಾನಿಕ ಹೆಸರನ್ನು ಹೊಂದಿರುವ ಇಲಿಕಿವಿಯು 'ಕನ್ವೋಲ್ವುಲೇಸಿ' ಎಂಬ ಕುಟುಂಬಕ್ಕೆ ಸೇರಿದ ಸಸ್ಯಮೂಲಿಕೆ.
## ಇತರ ಭಾಷೆಗಳಲ್ಲಿ ಇರುವ ಹೆಸರು
*ಕನ್ನಡ : ಇಲಿ ಕಿವಿ ಸೊಪ್ಪು
*ಹಿಂದಿ : ಚುಹಕಾನ್
*ತಮಿಳು : ಎಲಿಕಟು ಕೀರಯಿ
*ತುಳು: ಎಲಿ ಕೆಬಿ
*ಕೊಂಕಣಿ : ವಿಂದ್ರ ಕಾನು
*ಸಂಸ್ಕ್ರತ : ಮೂಷಕಪರ್ಣಿ
## ಲಕ್ಷಣ
ಈ ಗಿಡ ಅರ್ಧ ಅಡಿ ಎತ್ತರ ಬೆಳೆಯುತ್ತದೆ. ಎಲೆ ದಪ್ಪವಾಗಿದ್ದು ಇಲಿಯ ಕಿವಿ ಆಕಾರವನ್ನು ಹೊಂದಿದೆ. ಇದು ಸಾಮಾನ್ಯವಾಗಿ ಎಲ್ಲಾ ಪ್ರದೇಶಗಳಲ್ಲಿ ಬೆಳೆಯುತ್ತದೆ. ಗದ್ದೆ ಬದಿ ತೋಟ ಹಾಗೂ ಬಯಲು ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಹೂ ನೇರಳೆ ಬಣ್ಣವನ್ನು ಹೊಂದಿರುತ್ತದೆ. ಈ ಸಸ್ಯ ಮುಂಗಾರು ಮಳೆ ಪ್ರಾರಂಭದಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ತೇವಾಂಶವಿರುವ ಪ್ರದೇಶಗಳಲ್ಲಿ ಯಾವಾಗಲೂ ಇರುತ್ತದೆ.

## ಔಷಧೀಯ ಉಪಯೋಗಗಳು
#ಕಿವಿನೋವು : ಎಲೆಯನ್ನು ಹಿಚುಕಿ, ಅದರ ರಸವನ್ನು ಕಿವಿಗೆ ಹಾಕುವುದು.
#ಸ್ವರ ಭಂಗ : ಎಲೆಯ ರಸಕ್ಕೆ ಎರಡು ಮೂರು ಚಿಟಿಕೆ ಬಜೆಯ ಹುಡಿ ಮತ್ತು ಸ್ವಲ್ಪ ಜೇನುತುಪ್ಪ ಸೇರಿಸಿ ಸೇವಿಸುವುದು.
#ಪಿತ್ತ  ಜ್ವರ : ಇಲಿಕಿವಿಯ ಕಷಾಯದ ಸೇವನೆ.
#ಕಣ್ಣುರಿ,ನಿದ್ರಾಹೀನತೆ : ಉಷ್ಣತೆಯಿಂದ ಕಣ್ಣುರಿ ಲಕ್ಷಣವಿದ್ದರೆ, ನಿದ್ರೆ ಬಾರದಿದ್ದರೆ ಇದರ ರಸಕ್ಕೆ ಸಕ್ಕರೆ ಸೇವಿಸಿ ಕುಡಿಯಬೇಕು.
#ಹಾವು ಕಡಿತ : ಹಾವು ಕಡಿತದ ಸಂದರ್ಭದಲ್ಲಿ ಎಲೆಯ ರಸವನ್ನು ಕುಡಿಯಲು ನೀಡಬಹುದು. ಮತ್ತು ಜಜ್ಜಿದ ಎಲೆಯನ್ನು ಕಡಿತದ ಭಾಗಕ್ಕೆ ಹಚ್ಚಲು ಬಳಸಬಹುದು.
ಇಲಿಕಿವಿ ಸೊಪ್ಪಿನ ಚಟ್ನಿಯನ್ನು ಸೇವಿಸುವುದರಿಂದ ಮಕ್ಕಳ ಹೊಟ್ಟೆಹುಳು ನಿವಾರಣೆಯಾಗುತ್ತದೆ. ತಲೆಗೆ ಎಣ್ಣೆ ಬಿಸಿಮಾಡುವಾಗಲೂ ಇದರ ರಸವನ್ನು ಹಾಕಬಹುದು.

## ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಸಸ್ಯಗಳು
ಪಣಂಬೂರು ಕಡಲತೀರ

**ಪಣಂಬೂರು ಕಡಲತೀರವು** ಭಾರತದ ಕರ್ನಾಟಕ ರಾಜ್ಯದ ಮಂಗಳೂರು ನಗರದಲ್ಲಿದೆ.

ಈ ಕಡಲತೀರವು ಅರಬ್ಬೀ ಸಮುದ್ರದ ತೀರದಲ್ಲಿದೆ. ಇದು ಭಾರತದ ಸುರಕ್ಷಿತವಾದ ಮತ್ತು ಉತ್ತಮವಾಗಿ ನಿರ್ವಹಿಸಲ್ಪಟ್ಟ ಕಡಲತೀರಗಳಲ್ಲಿ ಒಂದಾಗಿದೆ. ಇದು ಕರಾವಳಿ ಕರ್ನಾಟಕದ ಅತ್ಯಂತ ಜನಪ್ರಿಯ, ಉತ್ತಮವಾಗಿ ಸಂಪರ್ಕ ಹೊಂದಿದ ಮತ್ತು ಹೆಚ್ಚು ಭೇಟಿ ನೀಡಿದ ಕಡಲ ತೀರಗಳಲ್ಲಿ ಒಂದಾಗಿದೆ.

ಈ ಬೀಚ್ ನಗರದಿಂದ 10 ಕಿ.ಮೀ ಉತ್ತರಕ್ಕೆ ಪಣಂಬೂರು ಎಂಬ ಸ್ಥಳದಲ್ಲಿದೆ.ಇದು ಮಂಗಳೂರು ಮಹಾನಗರ ಪಾಲಿಕೆಯ ಆಡಳಿತದಲ್ಲಿದೆ.

ಸದ್ಯಕ್ಕೆ ಇದು ಖಾಸಗಿ ಉದ್ಯಮಿಗಳಿಂದ ಪಣಂಬೂರು ಬೀಚ್ ಪ್ರವಾಸೋದ್ಯಮ ಅಭಿವೃದ್ಧಿ ಯೋಜನೆಯಡಿಯಲ್ಲಿ ನಿರ್ವಹಿಸಲಾಗುತ್ತಿದೆ.ಇತರ ಆಕರ್ಷಣೆಗಳಲ್ಲಿ ಜೆಟ್ ಸ್ಕೈ ಸವಾರಿಗಳು, ಬೋಟಿಂಗ್, ಡಾಲ್ಫಿನ್ ವೀಕ್ಷಣೆ, ಆಹಾರ ಮಳಿಗೆಗಳು ಸೇರಿವೆ ಮತ್ತು ಸಂದರ್ಶಕರ ಸುರಕ್ಷತೆಯನ್ನು ಖಚಿತಪಡಿಸಿಕೊಳ್ಳಲು ಕಡಲತೀರದಲ್ಲಿ ಗಸ್ತು ತಿರುಗುವ ಹೆಚ್ಚು ನುರಿತ ಮತ್ತು ತರಬೇತಿ ಪಡೆದ ಜೀವರಕ್ಷಕರಿಗೆ ಹೆಸರುವಾಸಿಯಾಗಿದೆ.

ಈ ಬೀಚ್ ಪ್ರವಾಸಿಗರಿಗೆ ಮತ್ತು ಸ್ಥಳೀಯರಿಗೆ ಪಿಕ್ನಿಕ್ ತಾಣವಾಗಿದೆ ಮತ್ತು ಸೂರ್ಯಾಸ್ತದ ವೀಕ್ಷಣೆಗಳನ್ನು ನೀಡುತ್ತದೆ. ನಗರಕ್ಕೆ ಹತ್ತಿರದಲ್ಲಿರುವುದರಿಂದ ಬೀಚ್ ಪ್ರವಾಸಿಗರನ್ನು ಆಕರ್ಷಿಸುತ್ತದೆ. ಬಂದರಿನಲ್ಲಿ ಬೆರ್ತ್‌ಗಾಗಿ ಕಾಯುತ್ತಿರುವ ಸಮುದ್ರದಲ್ಲಿ ಲಂಗರು ಹಾಕಿದ ಹಡಗುಗಳನ್ನು ಬೀಚ್‌ನಿಂದ ನೋಡಬಹುದು. 

## ಸೌಲಭ್ಯಗಳು
ಬೀಚ್ ಜೆಟ್ ಸ್ಕೀಯಿಂಗ್, ಬೋಟಿಂಗ್ ಮತ್ತು ಇನ್ನೂ ಅನೇಕ ಚಟುವಟಿಕೆಗಳನ್ನು ಹೊಂದಿದೆ. ಒಂಟೆ, ಕುದುರೆ ಸವಾರಿಗಳನ್ನು ಸಹ ಆನಂದಿಸಬಹುದು. ಸಾಕಷ್ಟು ಆಹಾರ ಮಳಿಗೆಗಳಿವೆ. ಸಂಖ್ಯೆಯಲ್ಲಿ ಸಾಕಷ್ಟು ಇರುವ ಜಾಯ್ ಸವಾರರಿಂದ ಮಕ್ಕಳನ್ನು ರಂಜಿಸಬಹುದು. ಪಾರ್ಕಿಂಗ್ ಸೌಲಭ್ಯವನ್ನು ಸಂದರ್ಶಕರು ಶುಲ್ಕವನ್ನು ಪಾವತಿಸುವ ಮೂಲಕ ಬಳಸಿಕೊಳ್ಳಬಹುದು. 

## ಕಾರ್ಯಕ್ರಮಗಳು
thumb|ಪಣಂಬೂರು ಬೀಚ್‌ನಲ್ಲಿ ಸೂರ್ಯಾಸ್ತ

ಬೀಚ್ ಉತ್ಸವಗಳು ಮತ್ತು ಗಾಳಿಪಟ ಉತ್ಸವಗಳಂತಹ ಅನೇಕ ಕಾರ್ಯಕ್ರಮಗಳನ್ನು ಸಾಂದರ್ಭಿಕವಾಗಿ ಇಲ್ಲಿ ಆಯೋಜಿಸಲಾಗುತ್ತದೆ.ಉತ್ಸವದಲ್ಲಿ ದೋಣಿ ಸ್ಪರ್ಧೆ, ಏರ್ ಶೋ ಮತ್ತು ಮರಳು ಶಿಲ್ಪಕಲೆ ಸ್ಪರ್ಧೆಗಳು ಸೇರಿವೆ.

### ಗಾಳಿಪಟ ಉತ್ಸವ
thumb|left|ಪಣಂಬೂರು ಬೀಚ್‌ನಲ್ಲಿ ಗಾಳಿಪಟ

ಅಂತರರಾಷ್ಟ್ರೀಯ ಗಾಳಿಪಟ ಉತ್ಸವವು ಈ ಕಡಲತೀರದ ಪ್ರಮುಖ ಪ್ರವಾಸಿ ಆಕರ್ಷಣೆಯಾಗಿದ್ದು, ಉತ್ಸವದಲ್ಲಿ ಗಾಳಿಪಟದೊಂದಿಗೆ ವಿಶ್ವದಾದ್ಯಂತದ ತಂಡಗಳು ಉತ್ಸಾಹದಿಂದ ಭಾಗವಹಿಸುತ್ತವೆ. ಇಂಗ್ಲೆಂಡ್, ಫ್ರಾನ್ಸ್, ನೆದರ್ಲ್ಯಾಂಡ್ಸ್, ಜರ್ಮನಿ, ಕುವೈಟ್, ಥೈಲ್ಯಾಂಡ್, ಆಸ್ಟ್ರೇಲಿಯಾ, ಸಿಂಗಾಪುರ್ ಮತ್ತು ಟರ್ಕಿಯಂತಹ ವಿವಿಧ ದೇಶಗಳ ತಂಡಗಳು ಈ ಹಿಂದೆ ಸಕ್ರಿಯವಾಗಿ ಭಾಗವಹಿಸಿವೆ. ಒಎನ್‌ಜಿಸಿ, ಎಂಆರ್‌ಪಿಎಲ್ ಇತ್ಯಾದಿ ಕೈಗಾರಿಕಾ ಸಂಸ್ಥೆಗಳ ಬೆಂಬಲದೊಂದಿಗೆ "ಟೀಮ್ ಮಂಗಳೂರು" ಹೆಸರಿನಲ್ಲಿ ಗಾಳಿಪಟ ಉತ್ಸಾಹಿಗಳು ಈ ಬೀಚ್‌ನಲ್ಲಿ ಯಾವಾಗಲೂ ಗಾಳಿಪಟ ಹಬ್ಬಗಳನ್ನು ಆಯೋಜಿಸುತ್ತಿದ್ದಾರೆ.

### ಬೀಚ್ ಉತ್ಸವ
ದಕ್ಷಿಣ ಕನ್ನಡದ ಜಿಲ್ಲಾಡಳಿತವು ಬೀಚ್ ಉತ್ಸವವನ್ನು "ಕರವಾಳಿ ಉತ್ಸವ"ದ ಭಾಗವಾಗಿ ಆಯೋಜಿಸುತ್ತದೆ. ಈ ಉತ್ಸವದಲ್ಲಿ ಸುಮಾರು 2.5 ಲಕ್ಷ ಮಂದಿ ಪಾಲ್ಗೊಳ್ಳುತ್ತಾರೆ ಎಂದು ಹೇಳಲಾಗುತ್ತದೆ. ಸಾರ್ವಜನಿಕರಿಗಾಗಿ ಹಲವಾರು ಮಳಿಗೆಗಳನ್ನು ಹಾಕಲಾಗುವುದು. ಉತ್ಸವದ ಸಮಯದಲ್ಲಿ ಮನರಂಜನೆ ಮತ್ತು ರಂಗ ಕಾರ್ಯಕ್ರಮಗಳು ನಡೆಯಲಿದ್ದು, ಇದರಲ್ಲಿ ನೃತ್ಯ ಮತ್ತು ಗಾಯನ ಸ್ಪರ್ಧೆಗಳು ನಡೆಯಲಿವೆ.

## ಪ್ರವೇಶಿಸುವಿಕೆ
thumb|ಕಡಲತೀರದ ಮೇಲೆ ಮೋಡಗಳು

ಪಣಂಬೂರು ಬೀಚ್ ಸಾರ್ವಜನಿಕ ಸಾರಿಗೆಯಿಂದ ಉತ್ತಮ ಸಂಪರ್ಕ ಹೊಂದಿದೆ.ಮುಖ್ಯ ಬಸ್ ನಿಲ್ದಾಣದಿಂದ ಹಲವಾರು ನಗರ ಬಸ್‌ಗಳಿವೆ.ರಾಷ್ಟ್ರೀಯ ಹೆದ್ದಾರಿ NH-66 (ಹಳೆಯ ಸಂಖ್ಯೆ: NH17) ಗೆ ಸೇರುವ ಪಣಂಬೂರು ಬೀಚ್ ರಸ್ತೆಯಲ್ಲಿಯೇ ಎಕ್ಸ್‌ಪ್ರೆಸ್ ಅಲ್ಲದ ಸೇವಾ ಬಸ್‌ಗಳನ್ನು ಸಹ ತೆಗೆದುಕೊಳ್ಳಬಹುದು.

ದೂರ:

ಮಂಗಳೂರು - 8 ಕಿ.ಮೀ.

ಬೆಂಗಳೂರು - 355 ಕಿ.ಮೀ.

ಮಣಿಪಾಲ್ - 56 ಕಿ.ಮೀ.

ಕಣ್ಣೂರು - 150 ಕಿ.ಮೀ.

ಹತ್ತಿರದ ವಿಮಾನ ನಿಲ್ದಾಣ:

ಮಂಗಳೂರು ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ (ಭಾರತ) - 12 ಕಿ.ಮೀ.

## ಉಲ್ಲೇಖಗಳು
ವರ್ಗ:ಪ್ರವಾಸಿ ತಾಣಗಳು
ವಾರಳಿಯಲ್ಲಿ ಸಿಗುವ ಔಷಧಿ ಸಸ್ಯಗಳು

=**ವಾರಳಿಯಲ್ಲಿ ಸಿಗುವ ಔಷಧಿ ಸಸ್ಯಗಳು**=
## **ಶೋಲೀ(ವನ ಹರಿದ್ರಾ)**
### ವಿವಿಧ ಹೆಸರುಗಳು
*ಶೋಲೀ,ವನಹರಿದ್ರಾ,ಶೋಲಿಕಾ,ವನಾರಿಷ್ಠಾ*
### ಇತರ ಹೆಸರುಗಳು
ಅರಣ್ಯ ಹರಿದ್ರಾ,ವನ ಹಳದೀ 
### ವಿವಿಧ ಭಾಷೆಗಳಲ್ಲಿ
#ಸಂಸ್ಕೃತ:ವನಹರಿದ್ರಾ,
#ಹಿಂದೀ:ವನಹಲದೀ, ಜಂಗ್ ಲೀ ಹಲದೀ,
#ಬಂಗಾಳಿ:ವನಹಲಂದಾ,
#ಮರಾಠಿ:ಶೋಲೀ,ರಾನಹಳದ್,
#ಗುಜರಾತಿ:ವನಹಲದರ,
#ತೆಲುಗು:ಆಡವಿಪಾಸುಪು,
#ತಮಿಳು:ಕಸ್ತೂರಿ ಮಂಜೂಲ,
#ಇಂಗ್ಲಿಷ್:Barcuma Aromatka,
#ಲ್ಯಾಟಿನ್:Carcuma Zedoaria,

### **ಗುಣಧರ್ಮ**
ರಾಜ ನಿಘಂಟೂ ಗೌಲ್ಯ,ರಂಚಿಕಾರಕ,ಕಡು,ಜಠರಾಗ್ನಿ ದೀಪಕ
### **ಭಾವ ಪ್ರಕಾಶ**
ಕುಷ್ಠ ಮತ್ತು ರಕ್ತ ವಾತನಾಶಕ

### **Refferance**
ಪುಸ್ತಕದ ಹೆಸರು
ಲೇಖಕರ ಹೆಸರು
ಮುದ್ರಣ
ಪ್ರಕಟಣಾಲಯ
ಗ್ರಂಥಾಲಯದ ಹೆಸರು 
Article Written Location:Canara College,Mangalore

## ಉಲ್ಲೇಖಗಳು 
ವರ್ಗ:ಔಷಧೀಯ ಸಸ್ಯಗಳು
ವೆಂಕಟರಾಜ ಪುಣಿಂಚಿತ್ತಾಯ ಪಿ

ತುಳು ಭಾಷೆಗೆ ಲಿಪಿಯಿದೆ ಎಂದು ಪ್ರಪಂಚಕ್ಕೆ ಸಾರಿದ ಹಿರಿಯ ಸಂಶೋಧಕ, ವಿದ್ವಾಂಸ ಡಾ. ಪುಂಡೂರು ವೆಂಕಟರಾಜ ಪುಣಿಂಚಿತ್ತಾಯ.
## ಜೀವನ
1936 ಅಕ್ಟೋಬರ್ 10ರಂದು ಕಾಸರಗೋಡಿನ ಬೆಳ್ಳೂರಿನ ಪುಂಡೂರು ಮನೆತನದಲ್ಲಿ ಜನಿಸಿದ **ವೆಂಕಟರಾಜ ಪುಣಿಂಚಿತ್ತಾಯ**,ಇವರ ತಂದೆಯ ಹೆಸರು **ದಿ.ದಾಮೋದರ್ ಪುಣಿಂಚಿತ್ತಾಯ** ,ತಾಯಿ **ಸರಸ್ವತಿ** ,ಪತ್ನಿ **ವನಿತಾ**, ಓರ್ವ ಪುತ್ರ, ಇಬ್ಬರು ಪುತ್ರಿಯರು.
ಕರ್ನಾಟಕ ತುಳು ಅಕಾಡಮಿಯ ಸದಸ್ಯರಾಗಿ, ತುಳು ನಿಘಂಟು ಯೋಜ ನೆಯ ಸಂಪಾದಕೀಯ ಸಲಹಾ ಮಂಡಳಿಯ ಸದಸ್ಯರಾಗಿ, ಮಂಜೇಶ್ವರ ಗೋವಿಂದ ಪೈ ಸ್ಮಾರಕ ಸಮಿತಿಯ ಸದಸ್ಯರಾಗಿ, ಕೇರಳ ಸ್ಟೇಟ್ ಆರ್ಕಿವ್ಸ್ ಡಿಪಾರ್ಟ್‌ಮೆಂಟ್‌ನ ಸದಸ್ಯರಾಗಿ, ಕೇರಳ ಕನ್ನಡ ಪಠ್ಯಪುಸ್ತಕ ಸಮಿತಿಯ ಸದಸ್ಯರಾಗಿ, ಕಾಸರಗೋಡು ಕನ್ನಡ ಲೇಖಕರ ಸಂಘದ ಕಾರ್ಯದರ್ಶಿಯಾಗಿ, ಸಾಕ್ಷರತಾ ಕನ್ನಡ ಪಠ್ಯ ಪುಸ್ತಕ ಸಮಿತಿಯ ದ.ಕ. ಜಿಲ್ಲೆ ಹಾಗೂ ಕೇರಳ ರಾಜ್ಯದ ಸದಸ್ಯರಾಗಿ ಸೇವೆ ಸಲ್ಲಿಸಿದ ಪುಣಿಂಚಿತ್ತಾಯರು, ಕೇರಳ ತುಳು ಸಾಹಿತ್ಯ ಅಕಾಡಮಿಯ ಅಧ್ಯಕ್ಷರಾಗಿ ಇತ್ತೀಚೆಗಷ್ಟೇ ನಿವೃತ್ತರಾಗಿದರು,ಪುಣಿಂಚಿತ್ತಾಯ (75) ಬೆಳ್ಳೂರು ಐತನಡ್ಕದಲ್ಲಿರುವ ಸ್ವಗೃಹದಲ್ಲಿ ಶುಕ್ರವಾರ ಸಂಜೆ ನಿಧನರಾದರು.
## ಪುರಸ್ಕ್ರ್ರಾರಗಳು 
ತುಳು ಸಂಶೋಧಕ, ರಾಷ್ರಪ್ರಶಸ್ತಿ ವಿಜೇತ ಶಿಕ್ಷಕ, ಇವರು ಕೇರಳದಲ್ಲಿ ತುಳು ಆಕಾಡೆಮಿಯ ಅಧ್ಯಕ್ಷರಾಗಿದ್ದರು.

## ಬಿರುದು
ಪ್ರಥಮ ಅದ್ಯಕ್ಷ ಹೀಗೆ ಬಿರುದುಗಳು ದೊರೆತೀದೆ.
## ಕೃತಿಗಳು
ಸುಮರು ೨೭ ಅಧಿಕ ಕೈತಿಗಳನ್ನು ರಚಿಸಿದ್ದಾರೆ.
#ಜಯ ಜಯ ಸಂಸ್ಕೃತಿ ಜನನಿ,
#ಪರ್ಜನ್ಯಾಯ ಪ್ರಗಾಯತ ರುದ್ರಗೀತೆ,
#ಸುಭಾತ ರಸಾಸ್ವಾತ,
#ಸುಬಾತ ಲಹರಿ,
# ಸುಬ್ರಮಣ್ಯ ಸುಪ್ರಭಾತ ಜಾನಪದ,
# ಕಸಾರ ,
#ಸಾಹಿತ್ಯ ದ್ವನಿ, ಮೊದಲಾದ ಕೃತಿಗಳನ್ನು ರಚಿಸಿದರೆ.

## ಗ್ರಂಥಗಳು
#ಸುಗಂಧ,
#ಚಂದ್ರಗಿರಿಯ ರಾಜಹಂಸ,
#ಶೆಲೂ ಕವನ ಸಂಕಲನ, 
#ಸುಭಾತ ಲಹರಿ, 
#ಜೋಕಾದು ಅನೆುತ್ತು,
#ಮೊಗವೀರ ಸಂಸ್ಕೃತಿ,
# ಕೇರಳ ವರ್ಣಚಿತ್ರ ಲೋಕ,
# ಶಂಕರ ವಿಜಯ . 
#ಅಕ್ಷರ.
# ನನ್ನ ಅಜ್ಜನಿಗೊಂದು ಅನೆುತ್ತು. 
## ಪ್ರಶಸ್ತಿಗಳು
#1991ರಲ್ಲಿ ಶ್ರೇಷ್ಠ ಅಧ್ಯಾಪಕ ರಾಷ್ಟ್ರಪ್ರಶಸ್ತಿ,
#1997ರಲ್ಲಿ ಸಂದೇಶ ಮಾಧ್ಯಮ ಪ್ರಶಸ್ತಿ, 1998ರಲ್ಲಿ ಕಯ್ಯರ ಪ್ರಶಸ್ತಿ,
#1999ರಲ್ಲಿ ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ,
#1999ರಲ್ಲಿ ಬೇವಿಂಜೆ ಶ್ರೀಧರ ಕಕ್ಕಿಲ್ಲಾಯ ಪ್ರಶಸ್ತಿ,
#2002ರಲ್ಲಿ ಪರಶುರಾಮ ಪ್ರಶಸ್ತಿ,
#2003ರಲ್ಲಿ ಕರ್ನಾಟಕ ಶ್ರೀಪ್ರಶಸ್ತಿ, 
#2004ರಲ್ಲಿ ಪೊಳಲಿ ಶೀನಪ್ಪ ಹೆಗಡೆ ಪ್ರಶಸ್ತಿ, 
#ಅನಂತ ಪ್ರಕಾಶ ಪುರಸ್ಕಾರ, 
#ಪೇಜಾವರ ಶ್ರೀ ಪ್ರಶಸ್ತಿ, 
#ಕೀರಿಕ್ಕಾಡು ಮಾಸ್ಟರ್ ಪ್ರಶಸ್ತಿ,
#2006ರಲ್ಲಿ ಕುಕ್ಕಿಲ ಪ್ರಶಸ್ತಿ, 
#ಬೆಸ್ಟ್ ರೀಸರ್ಚ್ ದ್ರಾವಿಡಿಯನ್ ವಿವಿ ಕುಪ್ಪಂನ ಪ್ರಶಸ್ತಿ,
#2007ರಲ್ಲಿ ದೇರಾಜೆ ಪ್ರಶಸ್ತಿ ಸಿಕ್ಕಿದೆ. 
#ಮಂಗಳೂರು ವಿವಿ 2007ರಲ್ಲಿ ಗೌರವ ಡಾಕ್ಟರೇಟ್ ನೀಡಿದೆ.
## ಬಹುಮುಖ ಸಾಧನೆ
ಪುಣಿಂಚಿತ್ತಾಯರು ಸಾಹಿತಿ ಸಂಶೋಧಕ ಮಾತ್ರವಲ್ಲ, ಆಯುರ್ವೇದ, ನಾಟಿ ವೆದ್ಯಕೀಯದಲ್ಲೂ ಪರಿಣತರಾಗಿದ್ದರು.ಅವರು ಒಬ್ಬ ಉತ್ತಮ ರಂಗನಟ. ಪಾತ್ರಗಳೊಂದಿಗೆ ಸಂಪೂರ್ಣ ತಾದಾತ್ಮ್ಯ ಪಡೆದು ನಟಿಸುವ ಕಲೆ ಅವರಿಗೆ ಸಿದ್ಧಿಸಿತ್ತು. ನಾಟಕಗಳನ್ನೂ ರಚಿಸಿದ್ದರು.ಯಕ್ಷಗಾನ ತಾಳಮದ್ದಳೆಗಳಲ್ಲೂ ಪ್ರತಿಭಾವಂತ ಅರ್ಥಧಾರಿಗಳಾಗಿದ್ದರು. ಉತ್ತಮ ವಾಗ್ಮಿ.
## 40ಕ್ಕೂ ಹೆಚ್ಚು ಧ್ವನಿಸುರುಳಿ
ಪುಣಿಂಚಿತ್ತಾಯರು 40ಕ್ಕೂ ಹೆಚ್ಚು ಧ್ವನಿಸುರುಳಿಗಳಿಗೆ ಸಾಹಿತ್ಯ ಒದಗಿಸಿದ್ದಾರೆ.**ತುಳು ಭಾಷೆಯಲ್ಲಿ** :ಮದಿಮೆ ಶೋಭಾನೆ, ಭಕ್ತವಾಹಿನಿ, ಪಾದೋಗ್ ಸೊಲ್ಮೆ, ಶ್ರೀ ಕಷ್ಣ ದರ್ಶನ, ಧರ್ಮಸ್ಥಳ ವೈಭಾವ ಇತ್ಯಾದಿ.**ಕನ್ನಡದಲ್ಲಿ**: ಅರ್ಪಣೆ, ಮಧ್ವರಿಗೊಲಿದ ಶ್ರೀ ಕಷ್ಣ, ಪೊಳಲಿ ಸುಪ್ರಭಾತ, ತೊಡಿಕ್ಕಾನ ಸುಪ್ರಭಾತ, ಹಾಗೂ ಇನ್ನಿತರ ಹಲವು ಭಕ್ತಿಗೀತೆಗಳು.
ಮಲೆಯಾಳದಲ್ಲಿ ಅಮ್ಮೇ ಮೂಕಾಂಬಿಕೆ, ಶರಣಂ ಶಬರೀಶ ಮತ್ತು ಇತರ 
## ಉಲ್ಲೇಖಗಳು
ವರ್ಗ:ಸಂಶೋಧಕರು
ಜೇಸನ್ ರಾಯ್

thumb|ಜೇಸನ್ ರಾಯ್
**ಜೇಸನ್ ಜೊನಾಥನ್ ರಾಯ್** (ಜನನ ೨೧ ಜುಲೈ ೧೯೯೦) ಒಬ್ಬ ಇಂಗ್ಲಿಷ ಅಂತರಷ್ಟ್ರೀಯ ಕ್ರಿಕೆಟಿಗ. ಅವರು ದೇಶೀಯ ಕ್ರಿಕೆಟ್‌ನಲ್ಲಿ ಸರ್ರೆ(*Surrey*) ಮತ್ತು ಅಂತರರಾಷ್ಟ್ರೀಯ ಕ್ರಿಕೆಟ್‌ನಲ್ಲಿ ಇಂಗ್ಲೆಂಡ್ ಪರ  ಆಡುತ್ತಾರೆ. ಪ್ರಸ್ತುತ ಅವರು ಏಕದಿನ ಬ್ಯಾಟಿಂಗ್‌ನಲ್ಲಿ ಹತ್ತನೇ ಸ್ಥಾನದಲ್ಲಿದ್ದಾರೆ ಮತ್ತು ಐಸಿಸಿ ೨೦-೨೦ ಯಲ್ಲಿ ಅಂತಾರಾಷ್ಟ್ರೀಯ ಬ್ಯಾಟಿಂಗ್‌ನಲ್ಲಿ ಹದಿನೇಳನೇ ಸ್ಥಾನದಲ್ಲಿದ್ದಾರೆ. ಇವರು ೨೦೧೯ನೆ ಕ್ರಿಕೆಟ್ ವಿಶ್ವಕಪ್ ಗೆದ್ದಾ ತಂಡದ ಬಾಗವಾಗಿದರು.

ಅವರು ೧೦ ವರ್ಷ ವಯಸ್ಸಿನವರಾಗಿದ್ದಾಗ ದಕ್ಷಿಣ ಆಫ್ರಿಕಾದಿಂದ ತಮ್ಮ ಕುಟುಂಬದೊಂದಿಗೆ ಇಂಗ್ಲೆಂಡ್ ಗೆ ತೆರಳಿದರು. ಅವರು ಬಲಗೈ ಬ್ಯಾಟ್ಸ್ಮನ್. ಸೀಮಿತ ಓವರ ಕ್ರಿಕೆಟನಲ್ಲಿ ಅವರು ಆರಂಭಿಕ ಬ್ಯಾಟ್ಸ್ಮನ್ ಮತ್ತು ಪ್ರಥಮ ದರ್ಜೆ ಪಂದ್ಯಗಳಲ್ಲಿ ಮದ್ಯಮ್ ಕ್ರಮಾಂಕದಲ್ಲಿ ಮದ್ಯಮ್ ಕ್ರಮಂಕದಲ್ಲಿ ಆಡುತ್ತಾರೆ.  ಅವರು ಸೆಪ್ಟೆಂಬರ್ ೨೦೧೪ರಲ್ಲಿ ಭಾರತ ವಿರುದ್ಧ ಅಂತಾರಾಷ್ಟ್ರೀಯ ಟಿ-೨೦ಯಲ್ಲಿ ಚೊಚ್ಚಲ ಪಂದ್ಯವನ್ನು ಮತ್ತು ೨೦೧೫ರ ಮೇನಲ್ಲಿ ಐರ್ಲೆಂಡ್ ವಿರುದ್ಧದ ತಮ್ಮ ಪ್ರಥಮ ಅಂತಾರಾಷ್ಟ್ರೀಯ ಏಕದಿನ ಪಂದ್ಯವನ್ನು ಆಡಿದರು.

## ದೇಶೀಯ ವೃತ್ತಿ
ಅವರು ಜೂನ್ ೨೭,೨೦೦೮ ರಂದು ಮಿಡ್ಲ್‌ಸೆಕ್ಸ್‌ ವಿರುದ್ಧದ ಟ್ವೆಂಟಿ-೨೦ ಕಪ್ ಪಂದ್ಯದಲ್ಲಿ ಸರ್ರೆಯ ಮೊದಲ ತಂಡಕೆ ಪಾದಾರ್ಪಣೆ ಮಾಡಿದರು ಮತ್ತು ೨೦೦೮ರ ಜುಲೈ ೨೦ ರಂದು ಯಾರ್ಕ್‌ಷೈರ್ ವಿರುದ್ಧದ ನ್ಯಾಟ್ವೆಸ್ಟ ಪ್ರೊ ೪೦ ಲೇಗ್ ಪಂದ್ಯಗಳಲ್ಲಿ ತಮ್ಮ ೧೮ನೇ ಹುಟ್ಟುಹಬ್ಬದ ಹಿಂದಿನ ದಿನ ತಮ್ಮ ಲಿಸ್ಟ ಎ ಚೊಚ್ಚಲ ಪ್ರವೇಶ ಮಾಡಿದರು.

## ವೈಯಕ್ತಿಕ ಜೀವನ
ರಾಯ್ ೨೦೦೮ರಲ್ಲಿ ಕ್ರೀಡಾ ವಿಜ್ಞಾನ ಮತ್ತು ವ್ಯವಹಾರದಲ್ಲಿ ಎ-ಲೆವೆಲ್ ಪರೀಕ್ಷೆಗಳನ್ನು ತೆಗೆದುಕೊಂಡರು. ಅವರು ಸೇಂಟ ಮೇರಿಸ್ ಯೂನಿವರ್ಸಿಟಿ ಕಾಲೇಜಿನಲ್ಲಿ ಸ್ಥಾನ ಪಡೆದರು. ಆದರೆ ಅವರು ಕ್ರಿಕೆಟ್ ನಲ್ಲಿ ಗಮನ ಹರಿಸುವ ಸಲುವಾಗಿ ಅವರು ಈ ಅವಕಾಶವನ್ನು ತಿರಸ್ಕರಿಸಿದರೂ.  ಅಕ್ಟೋಬರ್ ೭,೨೦೧೭ ರಂದು ರಾಯ್ ಎಲ್ಲಿ ಮೂರ್ ಅವರನ್ನು ವಿವಾಹವಾದರು. ಮಾರ್ಚ್ ೨೦೧೯ರಂದು ಅವರು ತಮ್ಮ ಮೊದಲ ಮಗುವನ್ನು ಹೊಂದಿದ್ದರು. 

## ಅಂತಾರಾಷ್ಟ್ರೀಯ ದಾಖಲೆಗಳು
*ರಾಯ್ ೨೦೧೬ರಲ್ಲಿ ಶ್ರೀಲಂಕಾ ವಿರುದ್ಧ ಅಲೆಕ್ಸ್ ಹೇಲ್ಸ್ ಅವರೊಂದಿಗೆ ೨೫೬ ರನ್ ಗಳ ಆರಂಬಿಕ ಪಾಲುದಾರಿಕೆಯ ಬಾಗವಾಗಿದ್ದರು. ಇದು ಏಕದಿನ ಪಂದ್ಯಗಳಲ್ಲಿ ಯಾವುದೆ ವಿಕೆಟ್ ಕಳೆದುಕೊಳ್ಳದೆ ಅತ್ಯಂತ ಯಶಸ್ವಿ ರನ್ ಚೇಸ್ ಆಗಿತು.  ಏಕದಿನ ಪಂದ್ಯಗಳಲ್ಲಿ ಯಾವುದೆ ವಿಕೆಟಗೆ ಇಂಗ್ಲೆಂಡಗೆ ಇದು ಅತ್ಯದಿಕ ಪಾಲುದಾರಿಕೆ.

*ರಾಯ್ ಮತ್ತು ಜೋ ರೂಟ್(೨೨೧ ರನ್,೨೨೦ ಎಸೆತಗಳು) ಮೆಲ್ಬೋರ್ನ್ ಕ್ರಿಕೆಟ್ ಮೈದಾನದಲ್ಲಿ ಆಸ್ಟ್ರೇಲಿಯಾ ವಿರುದ್ಧದ ಏಕದಿನ ಪಂದ್ಯದಲ್ಲಿ ಇಂಗ್ಲೆಂಡ್ ಪರ ಮೂರನೇ ವಿಕೆಟಿಗೆ ಅತ್ಯದಿಕ ಪಾಲುದಾರಿಕೆ ಮಾಡಿದರು. 

## ಉಲ್ಲೇಖಗಳು
ವರ್ಗ:ಕ್ರಿಕೆಟ್ ಆಟಗಾರ
ಕಂದು ಕಾಡು ಗೂಬೆ

thumb|ಕಂದು ಕಾಡು ಗೂಬೆ
**ಕಂದು ಕಾಡು ಗೂಬೆ** (*ಸ್ಟ್ರಿಕ್ಸ್ ಲೆಪ್ಟೋಗ್ರಾಮಿಕ*) ಭಾರತ, ಬಾಂಗ್ಲಾದೇಶ ಮತ್ತು ಶ್ರೀಲಂಕಾದಲ್ಲಿ, ಪೂರ್ವದಿಂದ ಪಶ್ಚಿಮ ಇಂಡೋನೇಷ್ಯಾ, ತೈವಾನ್, ಮತ್ತು ದಕ್ಷಿಣ ಚೀನಾದಲ್ಲಿ ಕಂಡುಬರುತ್ತದೆ. ಈ ಗೂಬೆಯು ದಕ್ಷಿಣ ಏಷ್ಯಾದಲ್ಲಿ ವಾಸಿಸುವ ತಳಿಗಾರ. ಈ ಜಾತಿಯು ಗೂಬೆಗಳ ಕುಟುಂಬದ ಒಂದು ಭಾಗವಾಗಿದೆ, ಇದನ್ನು ವಿಶಿಷ್ಟ ಗೂಬೆಗಳು(ಸ್ಟ್ರಿಗಿಡೆ)ಎಂದು ಕರೆಯಲಾಗುತ್ತದೆ, ಇದರಲ್ಲಿ ಹೆಚ್ಚಿನ ಜಾತಿಯ ಗೂಬೆಗಳಿವೆ. ಇದು ಕಿವಿ ರಹಿತ ಗೂಬೆ ಕುಲಕ್ಕೆ ಸೇರಿದೆ.

## ವರ್ಣನೆ
ಕಂದು ಬಣ್ಣದ ಮರದ ಗೂಬೆ ಮಧ್ಯಮ ದೊಡ್ಡದಾಗಿದೆ, ಮೇಲ್ಭಾಗಗಳು ಏಕರೂಪವಾಗಿ ಕಡು ಕಂದು ಬಣ್ಣದ್ದಾಗಿದ್ದು, ಭುಜಗಳ ಮೇಲೆ ಮಸುಕಾದ ಬಿಳಿ ಚುಕ್ಕೆ ಇರುತ್ತದೆ. ಒಳಭಾಗಗಳು ಕಂದು ಬಣ್ಣದ ಗೆರೆಗಳಿಂದ ಕೂಡಿರುತ್ತವೆ. ಮುಖದ ಮೇಲಿರುವ ರೆಕ್ಕೆಗಳ ಸಂಗ್ರಹಣೆಯು ಒಳಬಾಗಿದಂತಿದ್ದು ಕಂದು ಬಣ್ನದಾಗಿದೆ, ಕಣ್ಣುಗಳು ಕಡು ಕಂದು ಬಣ್ಣದ್ದಾಗಿರುತ್ತವೆ, ಬಿಳಿ ಕುತ್ತಿಗೆ ಇದೆ.

## ಗಾತ್ರ
ಉದ್ದ 34-45 ಸೆಂ. ರೆಕ್ಕೆಯ ಉದ್ದ 286-400 ಮಿಮೀ. ಬಾಲದ ಉದ್ದ 151-299 ಮಿಮೀ. ತೂಕ 800-1100 ಗ್ರಾಂ. ಈ ಜಾತಿಯ ಹೆಣ್ಣು ಗೂಬೆಗಳು ಗಂಡು ಗೂಬೆಗಳಿಗಿಂತ ದೊಡ್ಡದಾಗಿದೆ.

## ಧ್ವನಿ
ಕರೆ ಹೂ ಹೂ ಎಂದು ಜೋರಾದ ಕಿರುಚಾಟದಂತಿರುತ್ತದೆ. ಈ ಜಾತಿಯ ಇತರೆ ತಳಿಗಳು ಬೇರೆ ಬೇರೆ ರೀತಿಯಲ್ಲಿ ಕೂಗುತ್ತದೆ ಹಾಗು ಕಾಣ ಸಿಗುತ್ತದೆ.

## ಬೇಟೆ ಮತ್ತು ಆಹಾರ
ಇಲಿಗಳು ಮತ್ತು ಶ್ರೂಗಳಂತಹ ಸಣ್ಣ ಸಸ್ತನಿಗಳು, ಸಣ್ಣ ಪಕ್ಷಿಗಳು, ಕಪ್ಪೆಗಳು ಮತ್ತು ಸರೀಸೃಪಗಳನ್ನು ಸೇವಿಸುತ್ತದೆ. ಮೀನುಗಳೂ ಸಹ ಇದರ ಆಹಾರವಾಗಿದೆ ಎಂದು ವರದಿಯಾಗಿದೆ.

## ಅಭ್ಯಾಸಗಳು
ಈ ಗೂಬೆಗಳು ನಾಚಿಕೆ ಸ್ವಭಾವವುಳ್ಳವು, ಪ್ರಕೃತಿ ಪ್ರೇಮಿಯಾಗಿದ್ದು, ಹಗಲು ಹೊತ್ತಿನಲ್ಲಿ ತುಂಬಾ ಎಲೆಗಳಿಂದ ಕೂಡಿರುವ ಮರಗಳಲ್ಲಿ ವಿಶ್ರಾಂತಿಸುತ್ತದೆ.

## ಉಲ್ಲೇಖಗಳು
ವರ್ಗ:ಪಕ್ಷಿಗಳು
ಕುತ್ಯಾಳ ಶ್ರೀಗೋಪಾಲಕೃಷ್ಣ ದೇವಸ್ಥಾನ ಕೂಡ್ಲು

thumb|ಗೋಪಾಲಕೃಷ್ಣ
ಕುತ್ಯಾಳ ಶ್ರೀಗೋಪಾಲಕೃಷ್ಣ ದೇವಸ್ಥಾನ ಕೂಡ್ಲು ಇದು ದೇವರನಾಡು ಎಂದು ಕರೆಯಲ್ಪಡುವ ಕೇರಳದ  ಕಾಸರಗೋಡು ಜಿಲ್ಲೆಯ ಕೂಡ್ಲು ಎಂಬ ಗ್ರಾಮದಲ್ಲಿ ಕಂಡುಬರುತ್ತದೆ. ಹಲವಾರು ದೇವಾಲಯಗಳನ್ನು ಒಳಗೊಂಡಿರುವ ಕೂಡ್ಲು ಗ್ರಾಮದಲ್ಲಿ ಕುತ್ಯಾಳ ಶ್ರೀ ಗೋಪಾಲಕೃಷ್ಣ ದೇವಸ್ಥಾನವು ನೆಲೆಗೊಂಡಿದೆ. ಕೂಡ್ಲು ಪ್ರದೇಶವನ್ನು ಮೊದಲು ಕುತ್ಯಾಳ ಎಂದು ಕರೆಯುತ್ತಿದ್ದರು.ಆದ್ದರಿಂದಲೇ ಈ ಹೆಸರು ಬಂದಿದೆ.

## ಇತಿಹಾಸ
ಸುಮಾರು ೨೦೦ ವರ್ಷಗಳ ಹಿಂದೆ ಕೂಡ್ಲು ಶ್ರೀ ಈಶ್ವರ ಶಾನುಭೋಗರು ಈ ದೇವಾಲಯವನ್ನು ನಿರ್ಮಿಸಿದ್ದಾರೆ. ಶ್ರೀ ಗೋಪಾಲಕೃಷ್ಣನನ್ನು ಅತ್ಯಂತ ನಂಬಿಕೆಯಿಂದ ಮತ್ತು ಭಕ್ತಿಯಿಂದ ಪ್ರಾರ್ಥಿಸಿ ಪೂಜಿಸುವ ಭಕ್ತರನ್ನು ಕೃಷ್ಣನು ಎಂದಿಗೂ ಬಿಡಲಾರನು ಎಂಬ ನಂಬಿಕೆಯು ಇಲ್ಲಿನ ಜನರಿಗಿದೆ. ಇಲ್ಲಿ ಹಲವಾರು ಪವಾಡಗಳು ಸಂಭವಿಸುತ್ತದೆ.

ಸಾಮಾನ್ಯವಾಗಿ ಮಕ್ಕಳಾಗದ ದಂಪತಿಗಳು ಸಂತಾನ ಭಾಗ್ಯಕ್ಕಾಗಿ ಇಲ್ಲಿನ ದೇವರ ಮೊರೆಹೋಗುತ್ತಾರೆ. ಯಾವುದೇ ಧರ್ಮಭೇದವಿಲ್ಲದೆ ಮಕ್ಕಳಾಗದ ದಂಪತಿಗಳಿಗೆ ಸಂತಾನ ಭಾಗ್ಯವನ್ನು ಕರುಣಿಸುವ ಶ್ರೀ ಗೋಪಾಲಕೃಷ್ಣನನ್ನು ಸಂತಾನ ಗೋಪಾಲಕೃಷ್ಣ ಎಂದೂ ಕರೆಯುತ್ತಾರೆ. ಹೀಗೆ ಸಂತಾನಭಾಗ್ಯ ಪ್ರಾಪ್ತಿಯಾದ ದಂಪತಿಗಳು ಅಲ್ಲೊಂದು ಯಕ್ಷಗಾನ ಪ್ರದರ್ಶನವನ್ನು ಏರ್ಪಡಿಸುತ್ತಾರೆ. ಅದಲ್ಲದೆ ಬೆಳ್ಳಿಯ ಅಥವಾ ಚಿನ್ನದ ತೊಟ್ಟಿಲುಗಳನ್ನು ಸಹ ದೇವರಿಗೆ ಕಾಣಿಕೆಯಾಗಿ ನೀಡಲಾಗುತ್ತದೆ. 

ಕೃಷ್ಣನಿಗೆ ಪ್ರಿಯವಾದ ಕಾರ್ತಿಕ ಪೂಜೆಯನ್ನು ಇಲ್ಲಿ ಮಾಡಲಾಗುತ್ತದೆ. ಅದಲ್ಲದೆ ಹಲವಾರು ಪೂಜೆಗಳು,ನಡೆಯುವ ಈ ದೇವಸ್ಥಾನಕ್ಕೆ ಬೇರೆ ಬೇರೆ ಪ್ರದೇಶಗಳಿಂದ ಭಕ್ತರು ಬರುತ್ತಾರೆ.ಫೆಬ್ರವರಿ ಮಾಸದಲ್ಲಿ ಇಲ್ಲಿ ಜಾತ್ರಾ ಮಹೋತ್ಸವವು ನಡೆಯುತ್ತದೆ. ಈ ಸಂದರ್ಭದಲ್ಲಿ ಭಕ್ತರೆಲ್ಲರು ಸೇರಿ ರಥೋತ್ಸವವನ್ನು ಮಾಡುತ್ತಾರೆ. ಎರಡು ವರ್ಷಗಳಿಗೊಮ್ಮೆ ಇಲ್ಲಿ ಒತ್ತೆಕೋಲ ನಡೆಯುತ್ತದೆ. ಈ ದೇವಾಲಯದ ಮುಂಭಾಗದಲ್ಲಿ ಗದ್ದೆ ಇದೆ. ಅಲ್ಲಿ ಭತ್ತದ ಕೃಷಿಯನ್ನು ಮಾಡುತ್ತಾರೆ. ಇಲ್ಲಿ ಹೊಸಕ್ಕಿ ಊಟವನ್ನು ಮಾಡುತ್ತಾರೆ. ಅನ್ನ ಸಂತರ್ಪಣೆ ಕಾರ್ಯಕ್ರಮವೂ ಇಲ್ಲಿ ಜರಗುತ್ತದೆ. ಈ ದೇವಾಲಯದಲ್ಲಿ ಅನ್ನಪೂರ್ಣೇಶ್ವರಿ ದೇವಿಯೂ ನೆಲೆಸಿದ್ದಾಳೆ.

## ಯಕ್ಷಗಾನ
thumb|ಯಕ್ಷಗಾನ

ವರ್ಗ:ದೇವಾಲಯಗಳು
ಗೋಪಾಲಕೃಷ್ಣನಿಗೆ ಯಕ್ಷಗಾನವೆಂದರೆ ಬಹಳ ಪ್ರಿಯವಾದದು. ಆದುದ್ದರಿಂದಲೇ ಇಲ್ಲಿ ಹಲವಾರು ಯಕ್ಷಗಾನ ಪ್ರದರ್ಶನವಾಗುತ್ತದೆ. **ಕುತ್ಯಾಳ ಮೇಳ** ಎಂಬ ಮೇಳವು ಇಲ್ಲಿ ಸಕ್ರಿಯವಾಗಿದೆ. ಯಕ್ಷಗಾನ ತರಬೇತಿ ಕೇಂದ್ರವೂ ಇಲ್ಲಿದೆ. ಹರಕೆ ಹೊತ್ತ ಭಕ್ತಾದಿಗಳು ಯಕ್ಷಗಾನವನ್ನು ಏರ್ಪಡಿಸಿ ಜೋಡಾಟವನ್ನು ಆಡಿಸುತ್ತಾರೆ. ಪ್ರತಿಯೊಂದು ಯಕ್ಷಗಾನ ಪ್ರಸಂಗವನ್ನು ಆರಂಭಿಸುವುದಕ್ಕಿಂತ ಮೊದಲು ಪೂಜೆಯನ್ನು ಮಾಡಿ ನಂತರ ಪ್ರಸಂಗವನ್ನು ಆರಂಭಿಸುತ್ತಾರೆ. ಯಕ್ಷಗಾನ ವೇಷಧಾರಿಗಳು, ಸಂಗೀತಗಾರರು, ಚಂಡೆ, ಮೇಳದವರು ಹಿಂದೂ ಪುರಾಣದ ದೃಶ್ಯಗಳನ್ನು ಚಿತ್ರಿಸುತ್ತಾರೆ. ಯಕ್ಷಗಾನ ತಾಳ ಮದ್ದಳೆ ಕೂಡ ಇಲ್ಲಿ ಸಕ್ರಿಯವಾಗಿದೆ. ಪ್ರತಿಯೊಂದು ಯಕ್ಷಗಾನ ಕಲಾವಿದರು ಮೊದಲ ಬಾರಿಗೆ ವೇದಿಕೆಯನ್ನು ಪ್ರವೇಶಿಸುವುದಾದರೆ ಗೆಜ್ಜೆ ಪೂಜೆಯನ್ನು ಮಾಡಿ ನಂತರ ವೇದಿಕೆಯನ್ನು ಏರುತ್ತಾರೆ. ಭಾಗವತರ ಭಾಗವತಿಕೆಯಿಂದ ಯಕ್ಷಗಾನ ನೆರವೇರುತ್ತದೆ.

## ಸ್ಥಳ 
ಕಾಸರಗೋಡು ಜಿಲ್ಲೆಯ ಕೂಡ್ಲು ಗ್ರಾಮದಲ್ಲಿ ಈ ದೇವಾಲಯ ನೆಲೆಸಿದೆ.
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          74.9925929,
          12.529961
        ]
      }
    }
  ]
}

## ಉಲ್ಲೇಖಗಳು
ಕೊಮ್ಮೆ ಗಿಡ

thumb|ಕೊಮ್ಮೆ ಗಿಡ

*ಬೋಯರ್ಹೇವಿಯಾ ಡಿಫುಸಾ*  ಸಾಮಾನ್ಯವಾಗಿ ಹೊಲ, ಗದ್ದೆ, ಬಯಲು ಪ್ರದೆಶಗಳಲ್ಲಿ ಕಂಡುಬರುವ, ನೆಲದಲ್ಲಿಯೇ ಹರಡುವ ಗಿಡ. ಬಹುವಷಾ೯ಯು ಸಸ್ಯ. ಮಳೆಗಾಲದಲ್ಲಿ ಚಿಗುರಿ ಚೆನ್ನಾಗಿ ಬೆಳೆದು ಬೇಸಿಗೆಯಲ್ಲಿ ಸುರುಟಿ ಹೊಗುವ ಗಿಡ. ಬೀಜ ಹಾಕಿ ಕುಂಡಗಳಲ್ಲೂ ಬೆಳೆಸಬಹುದು. ಬೀಜ ಹಾಕಿದ ಎರಡು-ಮೂರು ತಿಂಗಳ ನಂತರ ಎಲೆಗಳನ್ನು ಬಳಸಬಹುದು. ಒಂದು ವಷ೯ದ ನಂತರ ಬೇರನ್ನು ಬಳಸಬಹುದು. ಈ ಗಿಡಕ್ಕೆ ಸಂಸ್ಕ್ರತದಲ್ಲಿ 'ಪುನನ೯ವ' ಎನ್ನುತ್ತಾರೆ. ರೋಗವನ್ನು ಹೊರಹಾಕಿ, ಶಕ್ತಿ ಪುಷ್ಟಿಗಳನ್ನು ಹೆಚ್ಚಿಸಿ, ಶರೀರವನ್ನು ಪುನಃ ಹೊಸದನ್ನಾಗಿ ಮಾಡುವುದರಿಂದ ಈ ಸಸ್ಯಕ್ಕೆ 'ಪುನನ೯ವ' ಎಂಬ ಹೆಸರಿದೆ.

ಕೊಮ್ಮೆಗಿಡದ ಮುಖ್ಯವಾದ ವ್ಯೆದ್ಯಕೀಯ ಗುಣವೆಂದರೆ ಊತವನ್ನು ಕಡಿಮೆಮಾಡುವುದು. ಶರೀರದಲ್ಲಿ ಯಾವುದೇ ಕಾರಣದಿಂದ ನೀರೀನ ಅಂಶ ಹೆಚ್ಚಾಗಿ ಊತ ಬಂದಾಗ ಕೊಮ್ಮೆ ಅದನ್ನು ತಹಬಂದಿಗೆ ತರುತ್ತದೆ.
## ಇತರ ಹೆಸರುಗಳು
*  ಗೊಣಚಾಲಿ
* ಸನಾದಿಕ
* ಪುನನ೯ವ
## ಉಪಯೋಗ
* ಶುಚಿ ಮಾಡಿದ, ಬೆರಳು ಗಾತ್ತದ ಹಸೀ ಬೇರನ್ನು ಜಜ್ಜಿ ರಸ ತೆಗೆಯಬೇಕು. ಎರಡು-ಮೂರು ಚಮಚ ರಸವನ್ನು ದಿನದಲ್ಲಿ ಎರಡು-ಮೂರು ಬಾರಿ ಅಹಾರಕ್ಕೆ ಮೊದಲು ಸೇವಿಸುವುದರಿಂದ ಮೂತ್ರ ಪ್ರವೃತ್ತಿ ಅಧಿಕವಾಗಿ ಊತ ಇಳಿಯುತ್ತದೆ.ಹೀಗಾಗುವಾಗ ಮೂತ್ರಪಿಂಡಗಳ ಮೇಲೆ ಯಾವುದೇ ಹೆಚ್ಚಿನ ಒತ್ತಡ ಬೀಳುವುದಿಲ್ಲ. ಹಸಿ ಬೇರು ಸಿಗದಿದ್ದಾಗ ಅಧ೯ದಿಂದ ಒಂದು ಚಮಚ ಒಣಬೇರಿನ ಪುಡಿಯನ್ನೇ ಬಳಸಬಹುದು.ಮೇಧಾಶಕ್ತಿಯನ್ನು ಬೆಳೆಸುತ್ತದೆ. ಹೃದಯಕ್ಕೆ ಹಿತಕಾರಿ ಚಮ೯ರೋಗಗಳಲ್ಲಿ ಬಹು ಪರಿಣಾಮಕಾರಿ. ಅಷ್ಟೇ ಅಲ್ಲ, ಊತ ಅರುಚಿ, ಜ್ವರ, ಕೆಮ್ಮು, ದಮ್ಮು, ರಕ್ತವಿಕಾರಗಳಲ್ಲಿ ಇದರ ಬಳಕೆಗೆ ಬಳಕೆಗೆ ಬಹುಮಹತ್ವ.
*ಕೊಮ್ಮೆ ಬೇರನ್ನು ಚೆನ್ನಾಗಿ ತೇಯ್ದು ಬರುವ ಗಂಧವನ್ನು ತುಸು ಬೆಚ್ಚಗೆ ಮಾಡಿ ಊತವಿರುವ ಜಾಗದಲ್ಲಿ ಹಚ್ಚಿ ಎರಡು ಗಂಟೆಯ ನಂತರ ತೊಳೆಯಬೇಕು. ಇದರಿಂದ ಊತ ಇಳಿಯುತ್ತದೆ.
*ಕೆಮ್ಮು ದಮ್ಮುಗಳಲ್ಲಿ ಅಧ೯ ಚಮಚ ಬೇರಿನ ಪುಡಿಗೆ ಅಥವಾ ಎರಡು ಚಮಚ ಶುಂಠಿರಸ ಸೇರಿಸಿ ತೆಗೆದುಕೊಳ್ಳುವುದು ಪ್ರಯೋಜನಕಾರಿ.
* ಕೊಮ್ಮೆ ಬೇರಿನ ಕಾಲು ಚಮಚ ಪುಡಿಗೆ, ಕಾಲು ಚಮಚ ಜೇನು ಸೇರಿಸಿ ದಿನಕ್ಕೆರಡು ಬಾರಿ ಆಹಾರಕ್ಕೆ ಮುಂಚೆ ಸೇವಿಸುವುದರಿಂದ ರಕ್ತವೃದ್ಡಿಯಾಗುತ್ತದೆ. ಶರೀರಕ್ಕೆ ಬಲಪುಷ್ಟಿಗಳು ಬರುತ್ತದೆ.
* ಇತರ ಸೊಪ್ಪುಗಳ ಜೊತೆಗೆ ಸೇರಿಸಿ ಪಲ್ಯಮಾಡಿ ತಿನ್ನಬಹುದು. ಬಾಣಂತಿಯರಿಗೆ, ದುಬ೯ಲರಿಹೆ ಬಹಳ ಒಳ್ಳೆಯದು. ಗಭಿ೯ಣಿಯರು ಇದನ್ನು ಹೆಚ್ಚಾಗಿ ಸೇವಿಸಬಾರದು.

## ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ಅಂಜಲಿ ಬನ್ಸಾಲ್

thumb|ಅಂಜಲಿ ಬನ್ಸಾಲ್
ಅಂಜಲಿ ಬನ್ಸಾಲ್ **ಅವನಾ ಕ್ಯಾಪಿಟಲ್**ನ ಸ್ಥಾಪಕರಾಗಿದ್ದು ಇದು ಬೆಳವಣಿಗೆಯ ಹಂತದ ವ್ಯವಹಾರಗಳನ್ನು ಹೆಚ್ಚಿಸಲು ಹೂಡಿಕೆ ಮಾಡುತ್ತದೆ.ಅವರನ್ನು ದೇನಾ ಬ್ಯಾಂಕಿನ ಕಾರ್ಯನಿರ್ವಾಹಕ ಅಧ್ಯಕ್ಷರನ್ನಾಗಿ ನೇಮಿಸಲಾಗಿದೆ.ಅವರು ಎನ್ಐಟಿಐ ಆಯೋಗ್ ಮಹಿಳಾ ಉದ್ಯಮಶೀಲತೆ ವೇದಿಕೆ ಹೂಡಿಕೆ ಮಂಡಳಿಯ ಅಧ್ಯಕ್ಷರಾಗಿದ್ದಾರೆ.ವಿವಿಧ ಆರಂಭಿಕ ಮತ್ತು ಬೆಳವಣಿಗೆಯ ಹಂತದ ಗ್ರಾಹಕ ಕಂಪೆನಿಗಳಲ್ಲಿ ಹೂಡಿಕೆ ಮಾಡುವ ಮೂಲಕ ಅವರು ಭಾರತದಲ್ಲಿ ಸಕ್ರಿಯ ಏಂಜಲ್ ಹೂಡಿಕೆದಾರರಾಗಿದ್ದಾರೆ.ಅವರು ಇಂಜಿನಿಯರ್ ಆಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು.

## ವೃತ್ತಿ
ಗ್ಲಾಕ್ಲೊಸ್ಮಿತ್ಕ್ಲೈನ್ ಫಾರ್ಮಾಸ್ಯುಟಿಕಲ್ಸ್ ಇಂಡಿಯಾ,ಬಾಟಾ ಇಂಡಿಯಾ ಲಿಮಿಟೆಡ್,ಟಾಟಾ ಪವರ್ ಮತ್ತು ದೆಹಲಿಯ ಸಾರ್ವಜನಿಕ ನಿರ್ದೆಶಕರಾಗಿ ಇವರು ಸೇವೆ ಸಲ್ಲಿಸುತ್ತಿದ್ದಾರೆ. ಈ ಹಿಂದೆ, ಅವರು ಜಾಗತಿಕ ಜೀವನೋಪಾಯವನ್ನು ಉತ್ತೇಜಿಸುವ ಪ್ರಮುಖ ಸಂಸ್ಥೆಯಾದ ಮಹಿಳಾ ವಿಶ್ವ ಬ್ಯಾಂಕಿಂಗಿನ ಭಾರತ ಮಂಡಳಿಯ ಅಧ್ಯಕ್ಷರಾಗಿದ್ದರು ಹಾಗೂ ಸೆವಾಕ್ಕೆ ಸಲಹೆಗಾರರಾಗಿ ಮುಂದುವರಿದಿದ್ದಾರೆ. ಅವರು ಯುವ ಅಧ್ಯಕ್ಷರ ಸಂಘಟನೆಯ ಸದಸ್ಯರಾಗಿದ್ದಾರೆ. ಕಾರ್ಪೊರೇಟ್ ಆಡಳಿತ ಮತ್ತು ವೈವಿಧ್ಯತೆಯ ಸಂವಾದಕ್ಕೆ ಸಕ್ರಿಯ ಕೊಡುಗೆ ನೀಡಿದ ಅಂಜಲಿ,ಕಾರ್ಪೊರೇಟ್ ಮಂಡಳಿಗಳಲ್ಲಿನ ಮಹಿಳೆಯರಿಗಾಗಿ ಕಾರ್ಪೊರೇಟ್ ಆಡಳಿತದ ಎಫ಼್ಐಸಿಸಿಐ ಸೆಂಟರ್ ಅನ್ನು ಸಹ ಸ್ಥಾಪಿಸಿದರು ಮತ್ತು ಅಧ್ಯಕ್ಷತೆ ವಹಿಸಿದ್ದರು. ಭಾರತದ ಪ್ರಮುಖ ಪ್ರಕಟಣೆಯಾದ ಬ್ಯುಸಿನೆಸ್ ಟುಡೇ ಅವರನ್ನು "ಭಾರತೀಯ ವ್ಯವಹಾರದಲ್ಲಿ ಮಹಿಳೆ"ಹಾಗೂ ಫ಼ಾರ್ಚೂನ್ ಇಂಡಿಯಾ "ವ್ಯವಹಾರದಲ್ಲಿ ಅತ್ಯಂತ ಶಕ್ತಿಯುತ ಮಹಿಳೆ"ಎಂಬ ಸಾಲಿನಲ್ಲಿ ಅವರನ್ನು ಸೇರಿಸಿದೆ.

### ಶಿಕ್ಷಣ
ಗುಜರಾತ್ ವಿಶ್ವವಿದ್ಯಾಲಯದಿಂದ ಕಂಪ್ಯೂಟರ್ ಇಂಜಿನಿಯರಿಂಗ್ ಪದವಿ ಮತ್ತು ಕೊಲಂಬಿಯಾ ವಿಶ್ವವಿದ್ಯಾಲಯದಿಂದ ಅಂತರಾಷ್ಟ್ರೀಯ ಹಣಕಾಸು ಮತ್ತು ವ್ಯವಹಾರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡದಿದ್ದಾರೆ.

## ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಲಂಗ ಮತ್ತು ದಾವಣಿ

thumb|ಲಂಗ ದಾವಣಿ
ಲಂಗ ಮತ್ತು ದಾವಣಿ ಭಾರತದ ಹೆಣ್ಣು ಮಕ್ಕಳ ಪ್ರಿಯವಾದ ಉಡುಪಾಗಿದೆ.

## ಭಾಷೆಗಳಲ್ಲಿ
ದಕ್ಷಿಣ ಭಾರತದ ಮೂರು ರಾಜ್ಯಗ‍‌‌‌ಲಲ್ಲಿ ವಿವಿಧ ಹೆಸರಿನಿಂದ ಕರೆಯುತ್ತಾರೆ.ಕರ್ನಾಟಕದಲ್ಲಿ ಲಂಗ ದಾವಣಿ ಎಂದೂ ,ತಮಿಳುನಾಡಿನಲ್ಲಿ *ಪಟ್ಟು ಪಡವು* ಆಂಧ್ರಪ್ರದೇಶದಲ್ಲಿ ಲಂಗವೋಣಿ ಎಂದು ಕರೆಯುತ್ತಾರೆ.

## ವಿಶೇಷತೆ
ಸಾಮಾನ್ಯವಾಗಿ ಹಳ್ಳಿ ಉಡುಪಾಗಿ ಬೆಳೆದು ದಿನ ದಿನಕ್ಕೆ ತನ್ನ ಹುರುಪನ್ನು ಹೆಚ್ಚಿಸಿ ಆಕರ್ಷಕವಾಗಿದೆ.ಹೆಣ್ಣು ಮಕ್ಕಳು ತಮ್ಮ ಚಿಕ್ಕ ಪ್ರಾಯದಿಂದ ಮದುವೆಯಾಗುವ ತನಕ ಈ ಉಡುಗೆಯನ್ನು ಇಷ್ಟ ಪಡುತ್ತಾರೆ.ಕೆಲವು ಯುವತಿಯರು ಹಬ್ಬ ಅಥವ ವಿಶೇಷ ದಿನಗಳಲ್ಲಿ ಈ ಉಡುಗೆಯನ್ನು ಉಟ್ಟುಕೊಳ್ಳುತ್ತಾರೆ.ಲಂಗವು ಸೊಂಟದಿಂದ ಕಾಲಿನ ಪಾದದವರೆಗೆ ಉದ್ದವಿರುತ್ತದೆ.ಸೊಂಟದ ಸುತ್ತ ಲಂಗವನ್ನು ಕಟ್ಟಲು ಬಟ್ಟೆಯಿಂದಲೇ ನೇಯ್ದ ಹಗ್ಗವಿರುತ್ತದೆ.ಲಂಗಕ್ಕೆ ಸರಿಹೊಂದುವ ಬಣ್ಣದ ರವಿಕೆಯನ್ನು ಹೊಲಿಸಲಾಗುವುದು.ಉತ್ತರ ಭಾರತದಲ್ಲಿಯೂ ಈ ಲಂಗ ದಾವಣಿಯನ್ನು ಮದುವೆಯಾಗದ ಹೆಣ್ಣು ಮಕ್ಕಳು ಉಡಲುಬಯಸುತ್ತಾರೆ.ಇದೀಗ ಕೆಲವು ಕುವರಿಯರು ಲಂಗ ಮತ್ತು ದಾವಣಿಯೂ ಕಾಣುವಂತೆ ಪುಟ್ಟ ಸೀರೆಯನ್ನು ಉಡುತ್ತಾರೆ.ಈ ಉಡುಗೆಯಿಂದ ಯುವತಿಯರ ಸೌಂದರ್ಯ ಹೆಚ್ಚುತ್ತದೆ.ಲಂಗಗಳಲ್ಲಿ ತುಂಬ ಬಗೆಯ ಆಕರ್ಷಕ ಕಸೂತಿ ಅಲಂಕಾರವಿರುತ್ತದೆ.ಅದರಲ್ಲಿ *ಗೋಟ ಪಟ್ಟಿ* ಕಸೊತಿಯು ಹಬ್ಬ,ಮದುವೆ ಸಮಾರಂಭಗಳಲ್ಲಿಯೂ ಬಳಸುತ್ತಾರೆ.

### ಅನ್ವೇಷಣೆ
ಒಬ್ಬ ಸ್ತ್ರಿಈ ಉಡುಗೆಯನ್ನು ತೂಡುವುದನ್ನು ನಿಲ್ಲಿಸಿದಳು ಎಂದರೆ ಆಕೆ ಮದುವೆ ವಯಸ್ಸಿಗೆ ಕಾಲಿಡುವ ಗಳಿಗೆ ಎಂಬುದು ಪದ್ದತಿ.ಹಳೆಯ ಸಂಪ್ರದಾಯದಲ್ಲಿ,ಹೆಣ್ಣುಮಗು ತನ್ನ ಹದಿಹರೆಯಕ್ಕೆ ಕಾಲಿಟ್ಟಾಗ,ಅವಳಿಗಾಗಿ ಮಾಡುವ ಸಮಾರಂಭದಲ್ಲಿ ಮೊದಲು ಆಕೆಗೆ ಲಂಗ ದಾವಣಿಯನ್ನು ತೊಡಿಸಿ ಅನಂತರ ಸೀರೆಯನ್ನು ಉಡಲು ಕೊಡುವರು.ಆದರೆ ಆಧುನಿಕರಣಕ್ಕೆ ಒಳ ಬಿದ್ದು ಇಂತಹ ಸಂಸ್ಕ್ರತಿ ನಶಿಸಿಹೋಗಿದೆ.

### ಜಾಗತಿಕ ಪ್ರಭಾವ
ದಕ್ಷಿಣ ಭಾರತದಲ್ಲಿ ಬಹಳಷ್ಟು ಜಾಗತಿಕ ಪ್ರಭಾಚವವಾಗಿದ್ದು,ಸಾಂಸ್ಕ್ರಿತಿಕ ಉಡುಗೆಯು ಪುಸ್ತಕದಿಂದ ಲಂಗ ದಾವಣಿಯು ಕಣ್ಮರೆಯಾಗಿದೆ.ಆದರೂ ಇಂತಹ ಉಡುಗೆ ಸಾಮಾನ್ಯವಾಗಿ ಚಿಕ್ಕ ಮಕ್ಕಳ ಮೈಮೇಲೆ ಇರುವುದು ಕಂಡುಬರುವುದು.ಸಲ್ವಾರ್
ಕಮೀಜ್ ಹೀಗೆ ಮುಂತಾದ ಬಗೆಯ ವಿನ್ಯಾಸದಿಂದ ಲಂಗ ದಾವಣಿಯು ಸುಧಾರಿತವಾಗಿದೆ.

### ಉಲ್ಲೇಖಗಳು
ವರ್ಗ:ಉಡುಪುಗಳು
ಸಿಹಿಹಾಲೆ

* ಲೆಪ್ಟಡೆನಿಯಾ ರೆಟಿಕ್ಯುಲಾಟಾ*  ಒಂದು ಹಳದಿ ಹೂ ಬಿಡುವ ಒಂದು ಬಳ್ಳಿ ನೀರಿನಾಸೆರೆಯಿರುವಲ್ಲಿ ತಾನಾಗಿಯೇ ಬೆಳೆಯುವ ಸಸ್ಯ. ಬಳ್ಳಿ ಅಥವಾ ಎಲೆಯನ್ನು ಮುರಿದಾಗ ನಸುಹಳದಿಯ ಬಣ್ಣದ ಹಾಲು ಬರುವ ಈ ಗಿಡವನ್ನು ಬೀಜಗಳಿಂದ ಪಡೆಯಬಹುದು. ಬೀಜ ಹಾಕಿದ ಮೂರು-ನಾಲ್ಕು ತಿಂಗಳಲ್ಲಿ ಬಳಸಬಹುದಾದ ಮಟ್ಟಕ್ಕೆ ಬೆಳೆಯುತ್ತದೆ. ಎಲೆಗಳು ಹಳದಿಯಾಗುವ ಮೂದಲು ಉಪಯೋಗಿಸಬೇಕು. ಈ ಸಸ್ಯ ಔಷಧವಷ್ಟೇ ಅಲ್ಲ ಅತ್ಯುತ್ತಮ ತರಕಾರಿಯು ಹೌದು.
 thumb|ಸಿಹಿಹಾಲೆ
ಸಿಹಿಹಾಲೆ, ಪೌಷ್ಟಿಕಾಂಶ ಮತ್ತು ಜೀವಸತ್ವಗಳ ಆಗರ. ಕಣ್ಣುಗಳ ದೃಷ್ಟಿಶಕ್ತಿ ಹೆಚ್ಚಿಸಿ, ಕೆಮ್ಮು-ದಮ್ಮು, ದುಬ೯ಲತೆಳನ್ನು ನಿವಾರಿಸಿ, ರೋಗನಿರೋಧಕ  ಶಕ್ತಿಯನ್ನು ಬೆಳೆಸುತದೆ.
## ಇತರ ಹೆಸರು
* ಸಿಹಿಸಾಲೆ
* ಕಿರುಹಾಲೆ
* ಹಾಲುಬಳ್ಳಿ
* ಫಲತಿಗೇ ಬಳ್ಳಿ
* ದೊದೆಬಳ್ಳಿ

## ಉಪಯೋಗ
*ಸಿಹಿಹಾಲೆಯ ಸೊಪ್ಪನ್ನು ಹೆಸರುಕಾಳು ಆಥವ ತೊಗರಿ ಬೇಳೆಯೂಂದಿಗೆ ಸೇರಿಸಿ ಪಲ್ಯ ಮಾಡಿ ತಿನ್ನುವುದರಿಂದ ಹಾಲು ಕುಡಿಸುವ ತಾಯಂದೆರಲ್ಲಿ ಎದೆಹಾಲಿನ ಪ್ರಮಾಣ  ಹೆಚ್ಚುತ್ತದೆ. ಮಗುವಿಗೆ ಪೌಷ್ಟಿಕಾಂಶ ದೊರೆಯುತ್ತದೆ. ರೋಗನಿರೋಧಕ ಶಕ್ತಿಯೂ ಬೆಳೆಯುತ್ತದೆ. ಈ ಸೊಪ್ಪಿನ ಸಾರು ಆಥವಾ ಕಟ್ಟು ಕೂಡ ಇಷ್ಟೆ ಒಳೆಯದು.
*ಕೆಮ್ಮು, ದಮ್ಮು ಸ್ವರವ್ಯತ್ಯಾಸ ಮುಂತಾದವುಗಳಲ ಇದರು ಎಲೆಗಳಿಂದ ತೆಗೆದ ಮೂರು-ನಾಲ್ಕು ಟೀ ಚಮಚದಷ್ಟು ರಸಕ್ಕೆ ಒಂದು ಟೀ ಚಮಚ ಜೇನುತುಪ್ಪ ಸೇರಿಸಿ ದಿನದಲ್ಲಿ ಎರಡು ಮೂರು ಬಾರಿ ಆಹಾರಕ್ಕೆ ಮೊದಲು ಸೇವಿಸಬೇಕು.  ಇದರಿಂದ ಗಂಟ್ಲು ಉರಿ ಮತ್ತು ಮೂಗಿನಿಂದ ಸುರಿಯುವ ರಕ್ತವು ನಿಲ್ಲುತ್ತದೆ.
*ವಾರದಲ್ಲಿ ಒಂದೆರಡು ಬಾರಿ ತರಕಾರಿಯಾಗಿ ಬಳಸುವುದರಿಂದ 'ಎ' ಜೀವಸತ್ವದ ಕೊರತೆಯಿಂದ ಕಾಣಿಸುವ ದೃಷ್ಟಿಮಾಂದ್ಯ ಸಂಪುಣ೯ವಾಗಿ ಪರಿಹಾರವಾಗಿ ಕಣ್ಣು ಆರೋಗ್ಯ ಪುಣ೯ವಾಗುತ್ತದೆ.

## ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ಸಿ.ಎಸ್.ನಾಡಗೌಡ

ಸಿ.ಎಸ್.ನಾಡಗೌಡ(ಅಪ್ಪಾಜಿ: ಚನ್ನಬಸವರಾಜ ಶಂಕರರಾವ ನಾಡಗೌಡ)ಯವರು ಮಾಜಿ ಶಾಸಕರು, ಮಂತ್ರಿಗಳು ಹಾಗೂ ರಾಜಕೀಯ ಧುರೀಣರು.

## ಜನನ
ನಾಡಗೌಡರು 21ನೇ ನವೆಂಬರ್, 1960ರಂದು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನ ಬಲದಿನ್ನಿ ಗ್ರಾಮದಲ್ಲಿ ಜನಿಸಿದರು.

## ಶಿಕ್ಷಣ
ಧಾರವಾಡದ ಸೆಂಟ್ ಜೋಸೆಫ್ ಪ್ರೌಢ ಶಾಲೆಯಿಂದ ಎಸ್.ಎಸ್.ಎಲ್.ಸಿ ಉತ್ತಿರ್ಣರಾಗಿ ರಾಯಚೂರಿನ ಎಲ್.ವಿ.ಡಿ ಕಾಲೇಜಿನಿಂದ ಬಿ.ಎ. ಪದವಿ ಪಡೆದಿದ್ದಾರೆ.

## ರಾಜಕೀಯ
* ವಿಜಯಪುರ ಜಿಲ್ಲಾ ಕಾಂಗ್ರೆಸ್‌ ಸದಸ್ಯ ಹಾಗೂ ಕೆ.ಪಿ.ಸಿ.ಸಿ. ಸದಸ್ಯರಾಗಿದ್ದರು.

* ಐದು ಬಾರಿ ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದಿಂದ ವಿಧಾನ ಸಭೆಗೆ ಆಯ್ಕೆಯಾಗಿದ್ದರು.

## ನಿರ್ವಹಿಸಿದ ಖಾತೆಗಳು
* 1989ರಲ್ಲಿ ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದಿಂದ ಸಿ.ಎಸ್.ನಾಡಗೌಡರು ಹ್ಯಾಟಿಕ್ ಸಾಧಿಸಿದ ಜಗದೇವರಾವ್ ದೇಶಮುಖರನ್ನು ಸೋಲಿಸಿ ಕಾಂಗ್ರೆಸ್‌ ಪಕ್ಷದಿಂದ ಮೊದಲ ಬಾರಿಗೆ ವಿಧಾನ ಸಭೆ ಪ್ರವೇಶಿಸಿದ್ದರು.

* 1994ರಲ್ಲಿ  ವಿಮಲಾಬಾಯಿ ದೇಶಮುಖರವರ ವಿರುದ್ಧ ಸೋಲು.

* 1999, 2004, 2008 ಹಾಗೂ 2013 ನಾಲ್ಕು ಬಾರಿ ಸತತ ಕಾಂಗ್ರೆಸ್‌ ಪಕ್ಷದಿಂದ ಗೆಲುವು.

* 2018ರಲ್ಲಿ ಬಿಜೆಪಿಯ ಎ.ಎಸ್.ಪಾಟೀಲ(ನಡಹಳ್ಳಿ)ಯವರ ವಿರುದ್ಧ ಸೋಲು.

* 2013 - ಕರ್ನಾಟಕ ಸರ್ಕಾರದ ಸಿದ್ದರಾಮಯ್ಯ ಸಂಪುಟದಲ್ಲಿ ದೆಹಲಿ ವಿಶೇಷ ಪ್ರತಿನಿಧಿಯಾಗಿದ್ದರು.

* ಕಾರ್ಮಿಕ ಸಚಿವ ಮತ್ತು ಸರ್ಕಾರದ ಮುಖ್ಯ ಸಚೇತಕರಾಗಿದ್ದರು.

* 2013 - ಕರ್ನಾಟಕ ಸರ್ಕಾರದ ಸ್ಥಳೀಯ ಸಂಸ್ಥೆಗಳ ಮತ್ತು ಪಂಚಾಯತ ರಾಜ್ ಸಮಿತಿಯ ಅಧ್ಯಕ್ಷರಾಗಿದ್ದರು.

## ವೈಯಕ್ತಿಕ ಜೀವನ
ನಾಡಗೌಡರು ವಿವಾಹಿತರಾಗಿದ್ದು ಪತ್ನಿಯ ಹೆಸರು ಸುವರ್ಣಾ ಮತ್ತು ಏಕೈಕ ಮಗಳು-ನಿಯಾತಿ.

## ಉಲ್ಲೇಖಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ವರ್ಗ:ರಾಜಕಾರಣಿಗಳುವರ್ಗ:ಕರ್ನಾಟಕ ರಾಜಕಾರಣಿಗಳು
ಜಗದೇವರಾವ್ ದೇಶಮುಖ

ಜಗದೇವರಾವ್ ದೇಶಮುಖರವರು ಮಾಜಿ ಶಾಸಕರು, ಮಂತ್ರಿಗಳು ಹಾಗೂ ರಾಜಕೀಯ ಧುರೀಣರು.

## ಜನನ
ದೇಶಮುಖರವರು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನ ನಾಲತವಾಡ ಗ್ರಾಮದಲ್ಲಿ ಜನಿಸಿದರು.

## ರಾಜಕೀಯ
* ವಿಜಯಪುರ ಜಿಲ್ಲಾ ಜನತಾ ಪಕ್ಷದ ಸದಸ್ಯರಾಗಿದ್ದರು.

* ಮೂರು ಬಾರಿ ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದಿಂದ ವಿಧಾನ ಸಭೆಗೆ ಆಯ್ಕೆಯಾಗಿದ್ದರು.

## ನಿರ್ವಹಿಸಿದ ಖಾತೆಗಳು
* 1978ರಲ್ಲಿ ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರದಿಂದ ಜಗದೇವರಾವ್ ದೇಶಮುಖರು ಜನತಾ ಪಕ್ಷದಿಂದ ಮೊದಲ ಬಾರಿಗೆ ವಿಧಾನ ಸಭೆ ಪ್ರವೇಶಿಸಿದ್ದರು.

* 1983ರಲ್ಲಿ ಜನತಾ ಪಕ್ಷದಿಂದ ಎರಡನೇ ಬಾರಿಗೆ ವಿಧಾನ ಸಭೆ ಪ್ರವೇಶಿಸಿದ್ದರು.

* 1985ರಲ್ಲಿ ಜನತಾ ಪಕ್ಷದಿಂದ ಮೂರನೇ ಬಾರಿಗೆ ವಿಧಾನ ಸಭೆಗೆ ಆಯ್ಕೆಯಾಗಿ, ರಾಮಕೃಷ್ಣ ಹೆಗಡೆ ಸಂಪುಟದಲ್ಲಿ ಸಚಿವರಾಗಿದ್ದರು.

* ಜಗದೇವರಾವ ದೇಶಮುಖರವರು 1988ರಲ್ಲಿ ಎಸ್.ಆರ್.ಬೊಮ್ಮಾಯಿ ಸಂಪುಟದಲ್ಲಿ ಇಂಧನ ಖಾತೆ ಸಚಿವರಾಗಿದ್ದರು.

* 1989ರಲ್ಲಿ ಸೋದರ ಸಂಬಂಧಿ ಹಾಗೂ ಕಾಂಗ್ರೆಸ್ ಪಕ್ಷದ ಸಿ.ಎಸ್.ನಾಡಗೌಡರ ವಿರುದ್ಧ ಸೋಲು.

* ಜನತಾ ಪಕ್ಷದಿಂದ ಜಗದೇವರಾವ್ ದೇಶಮುಖರವರು ಹ್ಯಾಟ್ರಿಕ್ ಆಯ್ಕೆಯಾಗಿದ್ದು ಕ್ಷೇತ್ರದ ವಿಶೇಷತೆಯಾಗಿದೆ.

## ವೈಯಕ್ತಿಕ ಜೀವನ
ಜಗದೇವರಾವ್ ದೇಶಮುಖರು ಪತ್ನಿಯಾದ ವಿಮಲಾಬಾಯಿ ದೇಶಮುಖರವರು 1996ರಲ್ಲಿ ಜೆ.ಎಚ್.ಪಟೇಲ್ ಸರ್ಕಾರದಲ್ಲಿ ಮಹಿಳಾ ಮತ್ತು ಮಕ್ಕಳ ಕಲ್ಯಾಣ ಸಚಿವೆಯಾಗಿದ್ದರು. ಹಾಗೂ ಬಾಗಲಕೋಟೆ ಜಿಲ್ಲಾ ಉಸ್ತುವಾರಿ ಸಚಿವೆಯಾಗಿ ಕಾರ್ಯನಿರ್ವಹಿಸಿದ್ದರು.

## ಉಲ್ಲೇಖಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ವರ್ಗ:ರಾಜಕಾರಣಿಗಳುವರ್ಗ:ಕರ್ನಾಟಕ ರಾಜಕಾರಣಿಗಳು
ತಾವರೆಕೆರೆ

**ತಾವರೆಕೆರೆ** ಪಟ್ಟಣವು ಬೆಂಗಳೂರು ಜಿಲ್ಲೆಯ ಕೆಂಗೇರಿ ತಾಲ್ಲೂಕಿನ ಒಂದು ಹೋಬಳಿ ಕೇಂದ್ರ. ತಾವರೆಕೆರೆ ಹೋಬಳಿ ಮೊದಲು ಮಾಗಡಿ ತಾಲ್ಲೂಕಿನ ಭಾಗವಾಗಿತ್ತು, ನಂತರ ಬೆಂಗಳೂರು ನಗರ ಜಿಲ್ಲೆಗೆ ಸೇರ್ಪಡೆ ಮಾಡಿಕೊಳ್ಳಲಾಗಿ. ತಾವರೆಕೆರೆ ಹೋಬಳಿಯ  118 ಚ.ಕಿ.ಮೀ ವಿಸ್ತೀರ್ಣ ಹೊಂದಿದೆ.
ಕೆಂಪು ತೆಂಗು

## ಕೆಂಪು ತೆಂಗು 
thumb|ಕೆಂಪು ತೆಂಗು
**ಕೆಂಪು ತೆಂಗು**(*cocus nucifera*) ವಿವಿಧ ರೀತಿಯ ತೆಂಗಿನಕಾಯಿಯಾಗಿದ್ದು, ಇದು ಶ್ರೀಲಂಕಾಕ್ಕೆ ಸ್ಥಳೀಯವಾಗಿದೆ. ಅಲ್ಲಿ ಇದನ್ನು ತೆಂಬಿಲಿ ಎಂದು ಕರೆಯಲಾಗುತ್ತದೆ. ಸಾಮಾನ್ಯ ತೆಂಗಿನಕಾಯಿಗಳಿಗಿಂತ ಸಿಹಿಯಾಗಿರುವ, ತೆಂಗಿನಕಯಿಯ ಹಲವಾರು ಉಪ ಪ್ರಭೇದಗಳಿವೆ. ಅತ್ಯ್ತಂತ ಸಾಮಾನ್ಯವಾದುದ್ದು "**ಕೆಂಪು ಕುಬ್ಜ**"(ಕಹಾ ತಂಬಿಲಿ, ಇದನ್ನು ಸಾಮಾನ್ಯವಾಗಿ ಗೊನ್ ತಂಬಿಲಿ ಎಂದು ಕರೆಯುತ್ತಾರೆ). ಇತರ ವಿಧವೆಂದರೆ "**ರನ್ ತೆಂಬಿಲಿ**". ಒಂದು ಗುಂಪಿನಲ್ಲಿ ಸುಮಾರು ನಲವತ್ತು ಬೀಜಗಳನ್ನು ಒಳಗೊಂಡಿರುವ ಒಂದು ಸಣ್ಣ ವಿಧ. ರಾಜ ತೆಂಗಿನ ಮರವು ತೆಂಗಿನ ಮರಗಳಿಗಿಂತ ಚಿಕ್ಕದಾಗಿದೆ ಮತ್ತು ಇದು ದೇಶದ ಅನೇಕ ಪ್ರದೇಶಗಳಲ್ಲಿ ಸಾಮಾನ್ಯವಾಗಿ ಕಾಡಿನಲ್ಲಿ ಬೆಳೆಯುತ್ತದೆ.

ಶ್ರೀಲಂಕಾದಲ್ಲಿ ತೆಂಗಿನಕಾಯಿಯನ್ನು ಪ್ರಸ್ತುತ ೧೫ ವಿಭಿನ್ನ ತೆಂಗಿನಕಾಯಿ ರೂಪಗಳಾಗಿ ವಿಂಗಡಿಸಲಾಗಿದೆ. 

ಇದು ಕೇರಳದ ಕೆಲವು ಭಾಗಗಳಲ್ಲಿಯೂ ಕಂಡುಬರುತ್ತದೆ, ಇಲ್ಲಿ ಇದನ್ನು (ಚೋಮನ ಥೆಂಗಾ) ಅಥವಾ ಕೆಂಪು ತೆಂಗಿನಕಾಯಿ.
ಪ್ರಾಚೀನ ಔಷಧದಲ್ಲಿ ಅನೇಕ ಆರೋಗ್ಯ ಪ್ರಯೋಜನಗಳಿವೆ. ಇದು ನಿರ್ಜಲೀಕರಣವನ್ನು ನಿವಾರಿಸುತ್ತದೆ ಮತ್ತು ಇತರ ಅನೇಕ ಪೌಷ್ಠಿಕಾಂಶ ಮತ್ತು ಸೌಂದರ್ಯವರ್ಧಕ ಗುಣಗಳನ್ನು ಹೊಂದಿದೆ, ಇದು ಮಕ್ಕಳು ಮತ್ತು ವಯಸ್ಕರಿಗೆ ಹೆಚ್ಚಿನ ಪ್ರಯೋಜನವನ್ನು ನೀಡುತ್ತದೆ.

## ಹೆಚ್ಚಾಗಿ ಬೆಳೆಯುವ ಸ್ಥಳಗಳು
*ಶ್ರೀಲಂಕಾ
*ಕೇರಳ (ಹಾಗೂ ಕರ್ನಾಟಕದ ಕಡಲುತೀರದಲ್ಲಿ)

## ಔಷಧೀಯ ಗುಣಗಳು:
*ಇದರ ರುಚಿಕರವಾದ ನೀರು ಆರೋಗ್ಯಕರ ಮತ್ತು ಉಲ್ಲಾಸಕರವಾದ ಪಾನೀಯವಾಗಿದ್ದು ಔಷಧೀಯ, ಸೌಂದರ್ಯವರ್ಧಕ ಮತ್ತು ಪೌಷ್ಠಿಕಾಂಶದ ಕೊಡುಗೆಗಳನ್ನು ಹೊಂದಿದೆ.
*ಕೆಂದೆಂಗು ನಮಗೆ ಸಾಕಷ್ಟು ಶಕ್ತಿಯನ್ನು ನೀಡುತ್ತದೆ. ಇದು, ಎಲ್ಲಾ ರೀತಿಯ ಹೊಟ್ಟೆಯ ಸಮಸ್ಯೆಗಳಿಗೆ ರಾಮಬಾಣವಾಗಿದೆ.
*ಖನಿಜಗಳು ಮತ್ತು ಜಾಡಿನ ಅಂಶಗಳ ಹೆಚ್ಚಿನ ಸಾಂದ್ರತೆಗಾಗಿ ತೆಂಗಿನಕಾಯಿ ನೀಡುವ ಅನೇಕ ಪ್ರಯೋಜನಗಳಲ್ಲಿ, ಇದು ಸಾಮಾನ್ಯವಾಗಿ ದೇಹವನ್ನು ಹೈಡ್ರೇಟ್ ಮಾಡಲು ಬಳಸುವ ಸೀರಮ್‌ಗೆ ಬದಲಿಯಾಗಬಹುದು.
*ಆಯುರ್ವೇದದಲ್ಲಿ ಕೆಂಪು ತೆಂಗಿನ ನೀರನ್ನು ಬಳಸಲಾಗಿದೆ. ಅರಲು ಪುಡಿ (*mirobalance*) ಮಿಶ್ರಣವನ್ನು ಒಂದು ರಾಜ ತೆಂಗಿನಕಾಯಿಯ ನೀರಿಗೆ ಸೇರಿಸಲಾಗುತ್ತದೆ. 
*ಶ್ರೀಲಂಕಾದ ಆಯುರ್ವೇದ ವೈದ್ಯರ ಪ್ರಕಾರ ಈ ಅರಲು ಬ್ರೂ (ವೇದ ಮಹತ್ತಾಯ ಎಂದೂ ಕರೆಯುತ್ತಾರೆ) "ದೇಹದಿಂದ ಶಾಖವನ್ನು ಹೊರಹಾಕಲು" ಅಗತ್ಯವಾದ ಗುಣಗಳನ್ನು ಹೊಂದಿದೆ, ಆದ್ದರಿಂದ ತಾಜಾತನದ ಭಾವನೆ ಉಂಟಾಗುತ್ತದೆ. 
*ಶ್ರೀಲಂಕಾ ಈಗ ಪ್ಯಾಕೇಜ್ಡ್ ಕಿಂಗ್ ತೆಂಗಿನ ನೀರನ್ನು ರಫ್ತು ಮಾಡುತ್ತದೆ.
*ಇದರ ಪರಿಣಾಮವು ಎಷ್ಟು ಶಕ್ತಿಯುತವಾಗಿತ್ತೆಂದರೆ, ಅತಿಸಾರ, ಅಮೀಬಿಕ್ ಕಾಯಿಲೆ ಮತ್ತು ಅಪೌಷ್ಟಿಕತೆಯಿಂದ ಬಳಲುತ್ತಿರುವ ಬಾಲ್ಯದ ರೋಗಿಗಳನ್ನು ಸ್ಥಿರಗೊಳಿಸಲು ಇದು ನಿರ್ವಹಿಸುತ್ತದೆ. 
*ಇದು ವಿಟಮಿನ್ “ಸಿ” ಯಲ್ಲೂ ಸಮೃದ್ಧವಾಗಿದೆ ಮತ್ತು ಅದರ ಅಮೈನೊ-ಆಮ್ಲಗಳು ರಕ್ತಪ್ರವಾಹದ ದ್ರವತೆಯ ಸಾಮಾನ್ಯತೆಯಲ್ಲಿ ಪ್ರತಿಫಲಿಸುತ್ತದೆ. 
*ಇದು ಹೃದಯ ಸಂಬಂಧಿ ಕಾಯಿಲೆಗಳ ವಿರುದ್ಧ ಉತ್ತಮ ರಕ್ಷಕವಾಗಿದೆ.
*ರಂಜಕ, ಮೆಗ್ನೀಸಿಯಮ್, ಸತು ಮತ್ತು ಫ್ಲೋರಿನ್‌ಗಳಲ್ಲಿನ ಸಂಯೋಜನೆಯಿಂದ ಇದು ಸ್ಮರಣೆಯನ್ನು ಬಲಪಡಿಸುತ್ತದೆ.
*ಇದು ವಿದ್ಯಾರ್ಥಿಗಳಿಗೆ ಅಥವಾ ತಕ್ಷಣದ ಸ್ಮರಣೆಯ ನಿಖರತೆಯನ್ನು ಕಳೆದುಕೊಳ್ಳಲು ಪ್ರಾರಂಭಿಸುವ ಜನರಿಗೆ ಪರಿಪೂರ್ಣ ಪರಿಹಾರವಾಗಿದೆ.
*ಯಾವುದೇ ರೀತಿಯ ಹಾನಿಕಾರಕ ಅಡ್ಡಪರಿಣಾಮಗಳಿಗೆ ಕಾರಣವಾಗದೆ ತೆಂಗಿನ ನೀರನ್ನು ಪ್ರತಿದಿನ ತೆಗೆದುಕೊಳ್ಳಬಹುದು, ಏಕೆಂದರೆ, ಅತ್ಯುತ್ತಮವಾದ ರಕ್ತ ಶುದ್ಧೀಕರಣಕಾರಕವಲ್ಲದೆ, ನೀವು ಇದನ್ನು ಅನಾನಸ್ ಮತ್ತು ಹಾಲಿನೊಂದಿಗೆ ಬೆರೆಸಿದರೆ ಅದು ಪರಾವಲಂಬಿಯನ್ನು ನಿವಾರಿಸುತ್ತದೆ ಮತ್ತು ಇವೆಲ್ಲವನ್ನೂ ಹೊರತುಪಡಿಸಿ, ಅಮೀಬಿಕ್ ರೋಗಕ್ಕೆ ಇದು ಸೂಪರ್ ಪರಿಣಾಮಕಾರಿ ನೈಸರ್ಗಿಕ ಔಷಧವಾಗಿದೆ.

*ಇದು ಎಲ್ಲಾ ಜೀರ್ಣಾಂಗ ವ್ಯವಸ್ಥೆಯ ಪ್ರಬಲ ಬಲವರ್ಧಕವಾಗಿದ್ದು, ಅದರ ರಕ್ಷಣೆಯನ್ನು ಹೆಚ್ಚಿಸಲು ಮತ್ತು ಕರುಳಿನ ಅನಾರೋಗ್ಯ ವನ್ನು ನಿವಾರಿಸಲು ಸಹಾಯ ಮಾಡುತ್ತದೆ.

*ನರಗಳ ಕುಸಿತದಿಂದ ಬಳಲುತ್ತಿರುವ ಜನರಿಗೆ ಇದು ಬಹಳ ಸಹಾಯ ಮಾಡುತ್ತದೆ, ತಿರುಳಿನಿಂದ ಕಷಾಯವನ್ನು ತಯಾರಿಸಲಾಗುತ್ತದೆ, ಹೆಚ್ಚಿನ ಪರಿಹಾರ ಮತ್ತು ಪ್ರಶಾಂತತೆಯನ್ನು ನೀಡುತ್ತದೆ, ಮನಸ್ಸನ್ನು ಸ್ಥಿರಗೊಳಿಸುತ್ತದೆ. 

## ಉಲ್ಲೇಖಗಳು
ವರ್ಗ:ಕೃಷಿ
ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು